Πάμε μαζί: Ο ανασχηματισμός τελικά εξυπηρετεί και μια άλλη επιδίωξη !\nΟ ανασχηματισμός τελικά εξυπηρετεί και μια άλλη επιδίωξη !\nτου Xάρη Tσιοκα\nΟι κυβερνητική ενασχόληση και αυτή τη περίοδο δείχνει πλέον πως ο ανασχηματισμός δεν αφορά την αλλαγή των πολιτικών όπως ζήτησε το εκλογικο σώμα ,αλλά την συνέχιση της ίδιας αδιέξοδης κατεύθυνσης. Απόδειξη ότι οι αντιπαραθέσεις των υπουργών της κυβέρνησης αφορούν θέματα διαχείρισης της ίδιας πολιτικής!\nΔιευθυντήριο και κυβέρνηση επιμένουν στη συνέχιση των "αναδιανομών" που βαφτίζουν «μεταρρυθμίσεις» ,σε βάρος των παραγωγικών δυνάμεων και των πολιτών!,\nΣυνεχίζουν στην ολοκλήρωση ενός οικονομικού μοντέλου που επιδιώκει μεταξύ των άλλων η ανταγωνιστικότητα να προκύπτει μέσω της εξαθλίωσης του κόστους εργασίας , την επιβολή ανεξέλεγκτων κανόνων κτλ.\nΗ πολιτική ταυτότητα του ανασχηματισμού εχει σκληρά μονοσήμαντο προσανατολισμό που αφόρα μόνο το δημοσιονομικό έλεγχο ! Πρόκειται για επιλογή που προωθεί διαχρονικά ένα σύστημα οικονομικής εξουσίας με αντίστοιχους πολιτικούς εκφραστές , προκειμένου χωρίς παραγωγή, χωρίς θέσεις εργασίας και χωρίς ανάπτυξη να μεγεθύνονται οφέλη!\nΟ ανασχηματισμός τελικά εξυπηρετεί και μια άλλη επιδίωξη ! Υπακούει και στη σκοπιμότητα οτι η προεκλογική περίοδος ξεκίνησε!\nΤα κεντρικό ζητουμενο ,για τη νεοφιλελεύθερη διακυβέρνηση γίνεται να ξεπεραστεί έρημην της λαϊκής εντολής ο σκόπελος της Προεδρικής εκλογής και η διαπραγμάτευση για το χρέος να γίνει με "κρυφές τις δεσμεύσεις ενός νέου Μνημονίου"-χωρις εκλογές!. Ζητούμενα ,που εφ όσον στοιχειωδώς γινόταν σεβαστοί οι δημοκρατικοί κανόνες δεν μπορούν να βρουν αντίκρισμα εφαρμογής.\n--Οι απόπειρες πολιτικών και οικονομικών κέντρων για ”νέα Ιουλιανά”, με περιεργες "μετακινήσεις" κοινοβουλευτικών πρόσωπων, στην υπόθεση της Προεδρικής εκλογής ,πέραν του οτι προαπαιτούν την θέληση του Προέδρου της Δημοκρατίας για να επισπεύσουν σενάρια τεχνικών πλειοψηφιών, είναι προφανές οτι θα σκοντάψουν στη λαϊκή οργή της κατακραυγής και της υπεράσπισης της δημοκρατίας ... --Η επιμήκυνση του χρέους δύσκολα θα μπορούσε να κρύψει την πρόθεση των σημερινών πολιτικών συσχετισμών να αποδεχτούν την συνέχιση μιας "νέας συμφωνίας", που θα ολοκληρώνει το εγχείρημα μετατροπής του οικονομικού και παραγωγικού μοντέλου της χώρας σε μακροχρόνια αποικία χρέους!.\nΑυτό ακριβώς είναι και το πρόβλημα της νεοφιλελεύθερης κυβέρνησης ! Μια εξέλιξη "προωρης" αποδοχης του νέου μνημονίου μπορει να αποκαλύπτει τις πραγματικές της προθέσεις στο νέο προϋπολογισμό και να καταστήσει ανέφικτη μια τεχνιτη πλειοψηφία 180 βουλευτών !\nΑυτή η πολιτική "εικόνα" αποκαλύπτει οτι η κυβερνητική πλειοψηφία γίνεται επισφαλής , αφού πλέον θα κρέμεται σε τέσσερις κυβερνητικούς βουλευτές ,που θα αναγκαστούν προκειμένου να στηριξουν την ιδία πολιτική να ψηφίσουν και νέο Μνημόνιο και έναν ανάλογο Προϋπολογισμό ;\n.Ακριβώς γι αυτούς τους λόγους πολλοί πιστεύουν οτι οι εκλογές το φθινόπωρο εμφανίζονται πολύ πιθανές !\nΚάτω απ αυτές τις συνθήκες γίνεται προφανές οτι η κοινωνική πίεση για μια άλλη, βιώσιμη, ρεαλιστική αλλά προοδευτικής πορεία θα εντείνεται και οι πολιτικές δυνάμεις θα αξιολογούνται για τη σαφήνεια των επιλογών τους! Δηλαδή για ποιες κοινωνικές και πολιτικές συμμαχίες θα επιδιωχθούν προγραμματικές , κυβερνητικές συγκλήσεις! Οι σχηματισμοί του κέντρου και της αριστεράς για να υπάρξουν , καλούνται με αλλαγές να ξεπεράσουν την κρίση προσανατολισμού και ταυτότητας!\nΗ εικόνα όσων επικαλούνται την "Κεντροαριστερά". παρά την μεγάλη προσπάθεια πολλών κέντρων να εμφανίσουν ότι το σχήμα ”Ελιά ” ήταν περίπου …νικητής (!) των ευρωεκλογών, δεν βρήκε στηρίγματα κοινωνικής και πολίτικης αποδοχής!\nΤα προφανή συμπεράσματα για την συρρίκνωση της εκλογικής βάσης σηματοδότησαν την δρομολόγηση ζυμώσεων και συγκλίσεων που ως κεντρικό τους θέμα έχουν την διαμόρφωση όρων επανίδρυσης του σοσιαλιστικού κινήματος προκειμένου να ανταποκριθεί στις κοινωνικοπολιτικές διεργασίες μιας άλλης βιώσιμης προοδευτικής πορείας!\nΤα γεγονότα δείχνουν οτι πρόκειται για ένα υπαρκτό κοινωνικο αίτημα αφού σημαντικά μεγάλα τμήματα της κοινωνικής βάσης της προοδευτικής παράταξης και στελεχών της έχουν για τρίτη φορά τοποθετηθεί θετικά σ αυτή την προοπτική!\nΕπομενως το πολιτικό πρόβλημα δεν είναι η διαχείριση του πολιτικού χρόνου και των εντυπώσεων όπως επιδιώκει η κυβέρνηση , αλλά η ανάκτηση της πρωτοβουλίας των κινήσεων απο τον προοδευτικό χώρο για να δρομολογηθούν εξελίξεις με προοδευτικό περιεχόμενο και σχέδιο ανάταξης της χώρας και ανόρθωσης της κοινωνίας!\n*o X Tσιοκας είναι εκπαιδευτικος,π βουλευτης,πρωτος σε ψηφους στις εθν εκλογες στο Ν Θες/νικης\nΑναρτήθηκε από anendotosagonas στις 10:35 μ.μ.


Η ΑΝΤΑΡΣΥΑ καταγγέλλει το κράτος του Ισραήλ | goTHESS.gr Top\nΗ ΑΝΤΑΡΣΥΑ καταγγέλλει το κράτος του Ισραήλ ως κράτος τρομοκράτης. Αναλυτικά η σχετική ανακοίνωση αναφέρει:\nΤο κράτος τρομοκράτης του Ισραήλ ξαναχτύπησε την πολύπαθη Γάζα δολοφονώντας έξι Παλαιστίνιους, μεταξύ αυτών μια έγκυο, τη δεκατεσσάρων μηνών κόρη της και τραυματίζοντας την αδερφή του κοριτσιού και άλλους 40 Παλαιστίνιους. Η Ισραηλινή αεροπορία χτύπησε στην ανοχύρωτη πόλη της Γάζας δυο πολυώροφα κτίρια, κλιμακώνοντας τις επιθέσεις της στην περιοχή. Παράλληλα το Ισραήλ ανακοίνωσε ότι κλείνει τις μεθοριακές διαβάσεις με τη Γάζα και τις ζώνες αλιείας του παλαιστινιακού θύλακα. Τουλάχιστον 190 Παλαιστίνιοι έχουν σκοτωθεί και πάνω από 28 χιλιάδες έχουν τραυματιστεί μέσα στον τελευταίο χρόνο από ισραηλινά πυρά κατά τη διάρκεια των διαδηλώσεων διαμαρτυρίας στη Γάζα, σύμφωνα με το Γραφείο του ΟΗΕ για το Συντονισμό των Ανθρωπιστικών Υποθέσεων.\nΜε αυτή την επίθεση το Ισραήλ οξύνει παρά πέρα την κατάσταση στο Αιγαίο, καθώς ένας από τους στόχους ήταν το τουρκικό πρακτορείο «Αναντολού». Συνδέεται άμεσα με τους ανταγωνισμούς στην εκμετάλλευση των πηγών ενέργειας στο Αιγαίο και συνδυάζεται με τα γενικότερα σχέδια των μεγάλων εταιρειών που ενεργοποιούνται στην περιοχή.\nΤα σχέδια αυτά εντάσσονται στη στρατηγική των Αμερικάνων και των Δυτικοευρωπαίων για τον έλεγχο των πηγών και της μεταφοράς της ενέργειας και στις νέες συμμαχίες που προωθούν. Τα εγκλήματα των Σιωνιστών καλύπτονται πλήρως από την Αμερική και την Ευρωπαϊκή Ένωση. Η Ουάσινγκτον τόνισε ότι στηρίζει «το δικαίωμα» του Ισραήλ «στην αυτοάμυνα» και η ΕΕ ζήτησε «τον άμεσο τερματισμό των εκτοξεύσεων ρουκετών από τους Παλαιστίνιους», θεωρώντας τους υπεύθυνους για την όξυνση.\nΟι ευθύνες της κυβέρνησης ΣΥΡΙΖΑ για τα εγκλήματα αυτά είναι τεράστιες. Εξυπηρετώντας τα συμφέροντα των πιο επιθετικών τμημάτων του κεφαλαίου της χώρας μας, αλλά και ως οι πιο συνεπείς μεσάζοντες των Αμερικάνικων και Ευρωπαϊκών μονοπωλίων, οι κυβερνώντες δεν δίστασαν να βαθύνουν τη συνεργασία τους με τους Ισραηλινούς τρομοκράτες και τον Αιγύπτιο δικτάτορα Σίσι. Αυτό τους καθιστά συνυπεύθυνους στα εγκλήματα του Σιωνισμού και ενθαρρύνει την επιθετικότητα του. Από την άλλη μεριά συνδέει όλο και πιο ενεργά τη χώρα μας με τα επιθετικά τους σχέδια αυξάνοντας τους κινδύνους για εμπλοκή μας σε θερμά επεισόδια, έξω και μακριά από τα συμφέροντα του λαού μας αλλά και όλων των γειτονικών μας λαών.\nΗ ΑΝΤΑΡΣΥΑ στέκεται αλληλέγγυα στον Παλαιστινιακό λαό και καταγγέλλει τα εγκλήματα σε βάρος του. Καταγγέλλει την Ισραηλινή κυβέρνηση τρομοκρατών που σφαγιάζει τον λαό της Παλαιστίνης. Καταγγέλλει την ΕΕ και την Ελληνική κυβέρνηση που ανέχονται, καλύπτουν αλλά και ενθαρρύνουν με τη στάση τους αυτά τα εγκλήματα. Σε αυτά τα πλαίσια είναι αναγκαίο να μποϊκοταριστεί και η Γιουροβίζιον που είναι προγραμματισμένη να γίνει στο Ισραήλ, στα πλαίσια της διεθνούς καμπάνιας αλληλεγγύης στον παλαιστινιακό λαό. Ανεξάρτητα από την άποψη για την εκδήλωση αυτή, δεν πρέπει να αξιοποιηθεί σαν πολιτιστικό ξέπλυμα και διαφήμιση του καθεστώτος απαρτχάιντ σε βάρος των Παλαιστινίων, όπως επιδιώκει η κυβέρνηση του Ισραήλ.\n· Λευτεριά στον Παλαιστινιακό λαό.\n· Έξω οι Σιωνιστές από την Παλαιστίνη. Έξω οι ιμπεριαλιστές από την Αν. Μεσόγειο και τη Μ. Ανατολή\n· Καμιά συμμαχία με το κράτος-τρομοκράτη του Ισραήλ.\n· Όχι πόλεμος για τα πετρέλαια και τα μονοπώλια. Ειρήνη των λαών και πάλη για τον σοσιαλισμό.


Αμμόχωστος: Ερντογάν-Τατάρ ανοίγουν μέρος της νεκρής πόλης την Πέμπτη | Tribune.gr\nΑρχική ΚΟΣΜΟΣ Αμμόχωστος: Ερντογάν-Τατάρ ανοίγουν μέρος της νεκρής πόλης την Πέμπτη\nΑμμόχωστος: Ερντογάν-Τατάρ ανοίγουν μέρος της νεκρής πόλης την Πέμπτη\n6 Οκτώβριος 2020, 17:36 | Γράψτε το σχόλιο σας\nΔιαβάστε σχετικά για Αμμόχωστος, Βαρώσια, Ερσίν Τατάρ, Κατεχόμενα Κύπρος, Κυπριακό Ζήτημα, Κύπρος, Ρετζέπ Ταγίπ Ερντογάν, Τουρκία,\nΗ Αμμόχωστος καταλαμβάνεται από τον Αττίλα, σχεδόν μισό αιώνα μετά την εισβολή. Έτσι ο Ερντογάν αντιλαμβάνεται την αποκλιμάκωση.\nΤο άνοιγμα μέρους της περίκλειστης πόλης της Αμμοχώστου και περαιτέρω μέρους της παραλίας την Πέμπτη το πρωί ανακοίνωσαν Ρετζέπ Ταγίπ Ερντογάν και ο τουρκοκύπριος «εκλεκτός» του, ψευδοπρωθυπουργός Ερσίν Τατάρ, από την Άγκυρα.\nΤην ώρα που μιλούσαν Ερντογάν και Τατάρ, μπουλντόζες και φορτηγά ετοιμάζονταν να μπουν στην περίκλειστη πόλη της Αμμοχώστου, με τον Ερντογάν να συνδέεται ζωντανά με τους «αρμόδιους» των έργων.\nΝωρίτερα έστησαν ένα απίστευτο σόου αναφορικά με τον αγωγό μεταφοράς νερού από την Τουρκία στο ψευδοκράτος στη διάρκεια διάσκεψης Τύπου που παρέθεσαν από κοινού στην Άγκυρα Ρετζέπ Ταγίπ Ερντογάν και Ερσίν Τατάρ.\nΜε σύνδεση απευθείας από το σημείο όπου αρχίζει ο αγωγός στην Τουρκία, παρουσίασαν τις δυνατότητες του αγωγού καθώς επίσης και σχετικούς χάρτες.\nΌλο αυτό αποτελεί μια εξόφθαλμη προσπάθεια του Ερντογάν να ενισχύσει τον Ερσίν Τατάρ ενόψει των λεγόμενων εκλογών στα κατεχόμενα την Κυριακή.\nΟ Τούρκος Πρόεδρος αναφέρθηκε και στο ζήτημα της Ανατολικής Μεσογείου λέγοντας ότι για την Τουρκία υπάρχουν δύο διαστάσεις.\nΗ μια είναι η προστασία των δικαιωμάτων και της υφαλοκρηπίδας της Τουρκίας και το δεύτερο η διασφάλιση των δικαιωμάτων των Τουρκοκυπρίων σε σχέση με τους φυσικούς πόρους του νησιού.\nΕξέφρασε παράπονα ότι κατά την έκφραση του ο «τουρκοκυπριακός λαός» αγνοήθηκε εκ νέου στην τελευταία Σύνοδο Κορυφής.\n«Η Τουρκία δεν θα επιτρέψει τη συνέχιση αυτής της αδικίας.\n»Στο Συνέδριο της Ανατολικής Μεσογείου που πρόκειται να πραγματοποιηθεί την προσεχή περίοδο, οι Τουρκοκύπριοι πρέπει να εκπροσωπούνται όπως τους αξίζει», ανέφερε χαρακτηριστικά.\nΣτο μεταξύ Τουρκοκυπριακά Μέσα Ενημέρωσης αναφέρουν ότι κατασκευαστικά μηχανήματα εισήλθαν την ώρα που Ερντογάν και Τατάρ παρέθεταν τη διάσκεψη Τύπου στην περίκλειστη πόλη της Αμμοχώστου.\nH Kibris Postasi δημοσιοποίησε μάλιστα σχετικές φωτογραφίες.\nΤην προσφυγή στο Συμβούλιο Ασφαλείας των Ηνωμένων Εθνών εξέταζε νωρίτερα η κυπριακή κυβέρνηση σε περίπτωση που η Άγκυρα και η ψευδοκυβέρνηση των κατεχομένων, προχωρήσουν σε άνοιγμα της παραλίας που βρίσκεται κατά μήκος της περίκλειστης πόλης των Βαρωσίων σε μια κατ’ αρχήν επικοινωνιακή προσπάθεια ενίσχυσης της υποψηφιότητας Ερσίν Τατάρ που όμως δημιουργεί νέα τετελεσμένα και αρνητικότατες προοπτικές στην προσπάθεια επίλυσης του Κυπριακού.\nΣε ανάρτηση του στο Twitter πριν την ανακοίνωση, o ψευδοπρωθυπουργός Ερσίν Τατάρ δημοσιοποιώντας μια φωτογραφία της παραλίας της Αμμοχώστου, ανέφερε τα ακόλουθα:\n«Οι καλές μέρες δεν έρχονται σε εσένα, περπατάς εσύ προς αυτές».\nΌπως το κυπριακό AlphaNews.live έγραφε από τη Δευτέρα, ο Πρόεδρος της Δημοκρατίας και ο Υπουργός Εξωτερικών βρίσκονται από χθες το πρωί στα τηλέφωνα καλώντας τους συνομιλητές τους να παρέμβουν προς την Άγκυρα για να αποτρέψουν μια τέτοια εξέλιξη.\nΟι εκκλήσεις τους δεν εισακούστηκαν. Η Τουρκία, όπως και με την ενεργοποίηση των S-400, κάνει ό,τι θέλει.\nΟ Πρόεδρος της Δημοκρατίας συνομίλησε τόσο με την Άγκελα Μέρκελ, η οποία έχει την κυλιόμενη Προεδρία του Συμβουλίου της ΕΕ, όσο και με τον Σαρλ Μισέλ, ενώ ο Υπουργός Εξωτερικών συνομίλησε με τον Ρώσο Υπουργό Εξωτερικών Σεργκέι Λαβρόφ.\nΜηνύματα μεταφέρθηκαν και σε υψηλόβαθμους αξιωματούχους των Ηνωμένων Πολιτειών και της Βρετανίας όπως επίσης και άλλων χωρών-μόνιμων-μελών του Συμβουλίου Ασφαλείας.\nΤο αποτέλεσμα; Μηδέν.


Beware of Greeks bearing EU - INFO-WAR\nBeware of Greeks bearing EU\nΥπάρχουν πέντε, δέκα πράγματα που η Ελλάδα θα μπορούσε να διδάξει στην ευρωπαϊκή αριστερά, ύστερα από την καταστροφική εμπειρία της με τους ευρωπαϊκούς θεσμούς.\nΤο να πηγαίνει όμως ο πρώην υπουργός οικονομικών Γιάνης Βαρουφάκης στο Λονδίνο και να αναπαράγει επιχειρήματα επιπέδου ελληνικού δελτίου ειδήσεων ότι ενδεχόμενο Brexit θα οδηγήσει σε καταστροφή και πως αποτελεί «το χειρότερο όλων των κόσμων», ίσως να μην είναι ένα από αυτά τα μαθήματα.\nΟμολογουμένως η κατάσταση για την βρετανική αριστερά δεν είναι η καλύτερη δυνατή. Για χρόνια η ΕΕ ταυτίστηκε στο συλλογικό της υποσυνείδητο με το αντιθατσερικό στρατόπεδο, παρά το γεγονός ότι τα θεσμικά της όργανα επέβαλαν την πιο ακραία μορφή νεοφιλελευθερισμού που έχει γνωρίσει η γηραιά ήπειρος.\nΗ αδυναμία έκφρασης ενός αριστερού αντι-ΕΕ λόγου, άφησε ελεύθερο το πεδίο για την βρετανική άκρα δεξιά να καρπωθεί τα ευρωσκεπτικιστικά συναισθήματα μεγάλου μέρους του πληθυσμού. Την ίδια ώρα οι Εργατικοί του Κόρμπιν απέδειξαν τα όρια του ριζοσπαστισμού τους, τασσόμενοι στο πλευρό της ΕΕ.\nΚατά τη διάρκεια των γυρισμάτων του ντοκιμαντέρ This is Not a Coup στο Λονδίνο ζήσαμε κωμικοτραγικές στιγμές με γνωστούς σχολιαστές της αριστεράς, οι οποίοι ενώ μας περιέγραφαν με κάθε λεπτομέρεια την καταστροφική πολιτική της ΕΕ, παράλληλα πρότειναν την παραμονή σε αυτή. Ο λόγος τους είχε κάτι από τα μικροπολιτικά τερτίπια που δεν αρμόζουν στην Αριστερά: πρόδιδαν τις αρχές τους, εν όψει του δημοψηφίσματος, θεωρώντας ότι αν εκφράσουν ανοιχτά την άποψή τους θα ενισχύσουν τις θέσεις της άκρας δεξιάς.\nΟυσιαστικά αποδείκνυαν την αδυναμία της αριστεράς να προβάλλει ένα δικό της όραμα και επιβεβαίωναν ότι συνεχίζει να σέρνεται πίσω από τις εξελίξεις καταστρέφοντας την ιστορική της παρακαταθήκη.\nΕίναι άλλο όμως να κατανοείς αυτή την πραγματικότητα και άλλο να πηγαίνεις στην Αγγλία, ως πρώην υπουργός οικονομικών μιας χώρας που ισοπεδώθηκε από τους μηχανισμούς της ΕΕ, και να σπαταλάς όλη του τη νοητική ενέργεια για να υπερασπιστείς την παραμονή στην Ευρωπαϊκή Ένωση.\nΜάταια προσπαθούσε ο Ταρίκ Αλί να εξηγήσει στον Γ.Βαρουφάκη ότι «η ΕΕ είναι ένας μηχανισμός του νεοφιλελεύθερου καπιταλισμού» και πως η αποχώρηση της Βρετανίας «δεν θα οδηγήσει στο χάος».\nΟ Έλληνας οικονομολόγος έκανε αυτό που έχει αποδείξει ότι ξέρει να κάνει καλύτερα: Να μάχεται για τη διάσωση της ΕΕ με την ελπίδα ότι κάποτε θα μπορέσει να την μεταρρυθμίσει από το εσωτερικό. Μια πολιτική που στην περίπτωση της Ελλάδας άδειασε τα ταμεία και εξανέμισε οποιαδήποτε ελπίδα σοβαρής διαπραγμάτευσης με τους δανειστές, οδηγώντας αναπόδραστα σε ένα ακόμη μνημόνιο.\nΥ.Γ Ο αρχικός τίτλος του κειμένου (όπως μπορείτε να δείτε και στο URL) ήταν “Γιάνης Βαρουφάκης: ο κομιστής της ΕΕ”, για τον οποίο δεχτήκαμε αρκετά καλοπροαίρετα σχόλια (και κάποια άλλα που δεν μας αφορούν). Θεωρητικά η λέξη αποτυπώνει το νόημα που ήθελα να αποδώσω – αυτός που κομίζει την ΕΕ στους Άγγλους. Αυτό που δεν έλαβα υπόψη μου, ως όφειλα, είναι το αρνητικό βάρος που εμπεριέχει λόγω της σύνδεσής της με ορισμένα από τα πιο σιχαμένα άτομα που έχει γνωρίσει η Ελλάδα. Μια λέξη δεν είναι μόνο ό,τι λέει γι’ αυτήν ένα λεξικό αλλά και ένα πλήθος συναισθημάτων που κουβαλά μαζί της – και αυτό πρέπει να το γνωρίζει πάντα ένας δημοσιογράφος. Υπό αυτή την έννοια ήταν λάθος επιλογή.\nΣτο υπόλοιπο κείμενο δεν αλλάζω ούτε τελεία.\nκαι η απάντηση του Γ.βαρουφάκη στην αρχική ανάρτηση\n@xstefanou Άρη μια παράκληση: Μπορούμε να διαφωνούμε χωρίς δαιμονοποίηση; Μπορεί να σφάλω αλλά τσιράκι της ΕΕ έπρεπε να ξέρεις πως δεν είμαι\n— Yanis Varoufakis (@yanisvaroufakis) April 8, 2016


Επιστροφή στις ρίζες της με τουρνουά 3 on 3 για την ΑΕΕΠ Χαλκίδας!\nΑ ΕΣΚΑΣΕ ΠΑΙΔΩΝ\npannikolaou 7 Αυγούστου, 2019 12 Αυγούστου, 2019 711\nΣτο μέρος που γεννήθηκε η ιδέα για τη δημιουργία της ομάδας, στην Έξω Παναγίτσα, η ομώνυμη ομάδα πραγματοποιεί το διήμερο 7-8 Σεπτεμβρίου το 3on3 junior basketball tournament για παιδιά Δημοτικού και Γυμνασίου αλλά και διαγωνισμό τριπόντων!\nΗ συμμετοχή στο τουρνουά θα είναι δωρεάν, ενώ η εκδήλωση θα έχει και φιλανθρωπικό χαρακτήρα καθώς θα συγκεντρωθούν τρόφιμα για την τράπεζα τροφίμων της Ιεράς Μητρόπολης Χαλκίδας.\nΑναλυτικά η ανακοίνωση της ΑΕΕΠ Χαλκίδας για τη διεξαγωγή του τουρνουά:\n‘‘H Α.Ε.Ε.Π. ΧΑΛΚΙΔΑ B.C. σε προσκαλεί να ζήσεις ένα διήμερο τουρνουά γεμάτο 3on3 Basketball και να παίξεις με την παρέα σου στο γηπεδάκι μπάσκετ στην Έξω Παναγίτσα.\nΓια όσους εσάς που διψάτε για μπάσκετ, το τουρνουά αυτό είναι μια ευκαιρία να παίξετε και να ευχαριστηθείτε μαζί με τους φίλους σας. Δήλωσε τώρα 3 βασικούς και 1 αναπληρωματικό και ταξιδέψε προς την κορυφή.\nΤο Έξω Παναγίτσα 3on3 junior basketball tournament έχει δωρεάν συμμέτοχη για τις ομάδες (αγοριών – κοριτσιών) σε όλες τις κατηγορίες και στον διαγωνισμό τρίποντων. Θα διεξαχθεί το Σάββατο 07 Σεπτεμβρίου – Κυριακή 08 Σεπτεμβρίου και θα φιλοξενήσει 2 ηλικιακά γκρουπ: Γεννημένοι 2008- 2010 (μαθητές δημοτικού), Γεννημένοι 2005-2007 (μαθητές γυμνασίου).\nΚάθε ομάδα, ανά ηλικιακό γκρουπ, θα έχει 2 εγγυημένους αγώνες. Στην πρώτη φάση της διοργάνωσης οι ομάδες θα χωριστούν σε ομίλους και θα παίξουν μεταξύ τους με στόχο να φτάσουν στο Final 4. Οι 4 ομάδες με τους περισσότερους βαθμούς θα συνεχίσουν στο Final 4 για να διεκδικήσουν τα έπαθλα της διοργάνωσης.\nΟι εγγραφές για το Έξω Παναγίτσα 3on3 junior basketball tournament ξεκίνησαν και θα βρείτε την φόρμα εγγραφής στην σελίδα μας στο facebook η μπορείτε να επικοινωνήσετε με το τηλέφωνο 6942239545 για συμμετοχές και πληροφορίες. Κάθε ομάδα θα πρέπει να έχει το λιγότερο 3 παίχτες και το μέγιστο 4. Σε όλα τα ηλικιακά γκρουπ οι συμμετέχοντες θα πρέπει να προσκομίσουν την φόρμα συμμετοχής υπογεγραμμένη και από τον κηδεμόνα τους και οποιοδήποτε έγγραφο που να αποδεικνύει την ηλικία τους.\nΤην Κυριακή 08/09 θα πραγματοποιηθεί ο διαγωνισμός τρίποντου για όσους δηλώσουν συμμέτοχη.\nΣε περίπτωση που δεν έχετε η δεν συμπληρώνετε ομάδα επικοινωνήστε μαζί μας και θα φροντίσουμε την συμμετοχή σας σε ομάδα.\nΓονείς, φίλοι, φίλαθλοι και όσοι αγαπούν το μπάσκετ θα είναι εκεί για να παρακολουθήσουν και να χειροκροτήσουν τις προσπάθειες σας από κοντά.\nΣτην διάρκεια του τουρνουά θα συγκεντρώνουμε τρόφιμα για την τράπεζα τροφίμων της Ιεράς Μητρόπολις Χαλκίδος”.


Onsports Team\t23 Φεβρουαρίου 2013, 23:07\nΠΟΔΟΣΦΑΙΡΟ / Λιλ\t/ Μονπελιέ\t/ Ρεν\t/ Σεντ Ετιέν\nΤη νίκη με 3-0 επί της Νανσί πήρε η Σεντ Ετιέν εκτός έδρας και πλησίασε τις θέσεις που οδηγούν στις Ευρωπαϊκές διοργανώσεις.\nΆμεση ήταν η επιστροφή της Σεντ Ετιέν στις επιτυχίες και για την 26η αγωνιστική του γαλλικού πρωταθλήματος επικράτησε 3-0 της Νανσί εκτός έδρας. Ο Μπραντάο στο 17’ άνοιξε το σκορ για τους «στεφανουά» και από εκεί και πέρα ανέλαβε δράση ο Αουμπαμεγιάνγκ ο οποίος με δύο δικά του τέρματα (40’, 89’) διαμόρφωσε το τελικό 3-0. Οι δύο ομάδες τελείωσαν το παιχνίδι με δέκα παίκτες καθώς αποβλήθηκαν οι Ζιτέ (78’) και Λεμουάν (64’).\nΣημαντική νίκη πήρε η Μονπελιέ που δείχνει να ανεβαίνει το τελευταίο διάστημα με 1-0 επί της Εβιάν. Το μοναδικό γκολ σημειώθηκε στο 80’ από τον Μπελαντά. Στο ισόπαλο 0-0 έμειναν Βαλενσιέν και Τουλούζ. Ίδιο σκορ υπήρξε και στο παιχνίδι της Τρουά με την Μπαστιά.\nΜεγάλη εμφάνιση έκανε η Λιλ στην έδρα της Αζαξιό όπου πέρασε νικηφόρα 3-1. Ο Πουλάρ με αυτογκόλ στο 38΄ έβαλε τους «μολοσσούς» μπροστά στο σκορ για να έρθουν ακόμα δύο τέρματα από τον Παγιέ (67’, 74’). Στο 61’ είχε αποβληθεί ο Ντιανιέ, κάτι που δεν στοίχισε στην ομάδα του. Το τελικό αποτέλεσμα διαμορφώθηκε από τον Μπελγκαζουανί που μείωσε για το 3-1.\nΝωρίτερα η Ρεν παραχώρησε ισοπαλία 2-2 στη Σοσό. Ο Σίο στο 21’ άνοιξε το σκορ για τους φιλοξενούμενους, ωστόσο ο Μπογιέ στο 34΄ ισοφάρισε σε 1-1. Η Σοσό πήρε εκ νέου το προβάδισμα με τέρμα του Κορσιά στο 56’ για να έρθει ο πρώην ποδοσφαιριστής του Ολυμπιακού, Μακούν στο 88’ να διαμορφώσει το τελικό 2-2.\n15 λεπτά πριν Έλληνας διεθνής περιμένει το πρώτο του παιδί - Η ανακοίνωση στα social media (pics)\n30 λεπτά πριν ΠΑΟΚ: «Στο Summer League o ΝτιΛέο, στον αέρα η συμφωνία»\n46 λεπτά πριν Τζούλια Νόβα: Μετά τον μυστικό αρραβώνα ήρθε η εγκυμοσύνη! Περιμένει το πρώτο της παιδί\nChampions League: Ρεβάνς για τον β' προκριματικό\n1 ώρα πριν Champions League: Ρεβάνς για τον β' προκριματικό


Με ήττα από την Μπριζ (2-1) ολοκληρώθηκε η προετοιμασία της ΑΕΚ - AstraTV\nΜε ήττα από την Μπριζ (2-1) ολοκληρώθηκε η προετοιμασία της ΑΕΚ\nΜε ήττα 2-1 από τη Μπριζ ολοκληρώθηκε ο τελευταίος φιλικός αγώνας της ΑΕΚ στο εξωτερικό, με αντίπαλο τη Μπριζ. Το ματς έγινε στο προπονητικό κέντρο των πρωταθλητών Βελγίου, απ’ όπου η αποστολή θα αναχωρήσει για την Αθήνα, μέσω Βρυξελλών.\nΟι γηπεδούχοι προηγήθηκαν μόλις στα πρώτα 90 δευτερόλεπτα του παιχνιδιού μετά από κόρνερ, πρώτη κεφαλιά του Ντοστ και δεύτερη του νεαρού Ντε Κετελέρ. Η Ένωση παρατάχθηκε με 4-2-3-1 και τον Μουαμέρ Τάνκοβιτς σε ρόλο ακριβώς πίσω από τον σέντερ φορ. Είχε κίνηση, είχε ρυθμό, δημιούργησε φάσεις, αλλά χρειάστηκε τη βοήθεια της τύχης για να φτάσει στην ισοφάριση. Στο 57΄ σε γύρισμα του Αλμπάνη, ο Μίτροβιτς βρήκε τη μπάλα με το κεφάλι και την έστειλε στα δίχτυα της ομάδας του.\nΣτο 86΄ κι ενώ οι δύο ομάδες είχαν πραγματοποιήσει πολλές αλλαγές, ο Πέρες διαμόρφωσε το τελικό 2-1 με κεφαλιά μετά από σέντρα του Φαν ντεν Κέιμπους.\nΜΠΡΙΖ (Φιλίπ Κλεμάν): Λάμερς, Φαν Ντερ Μπρεμπτ (46΄ Μάτα), Μέχελε, Μίτροβιτς (63΄ Μπαμπά), Ρίκα (63΄ Ντα Κάιπερ), Κοσουνού (63΄ Σαντρά), Φόρμερ (46΄ Ριτς), Ντε Κετελέρ (63΄ Φαν ντεν Κέιμπους), Οκερέκε (46΄ Πέρες), Λανγκ (63΄ Μοντέλε), Ντοστ (46΄ Μπατζί)\nΑΕΚ (Βλάνταν Μιλόγεβιτς): Τσιντώτας, Μπακάκης (72΄ Ραντόνια), Νεντελτσιάρου (72΄ Σβάρνας), Τζαβέλλας, Λόπες (63΄ Μιτάι), Σάκχοφ, Σιμάνσκι, Τάνκοβιτς (65΄ Σαμπανάτζοβιτς), Γκαρσία (68΄ Νταντσένκο), Αλμπάνης (68΄ Μαχαίρας), Ανσαριφάρντ


Peruvian Maca - απόψεις, τιμές, πού να αγοράσουν πόσο κοστίζει\nHome / Υγεία και εσείς / Peruvian Maca – απόψεις, τιμές, πού να αγοράσουν πόσο κοστίζει\nΧημικά φάρμακα έχουν πολλές παρενέργειες και δεν είναι πάντα θετική επίδραση στην υγεία. Όλο και περισσότερο δημοφιλές στο σύγχρονο κόσμο χρησιμοποιούν τα βότανα για διάφορα προβλήματα υγείας. Αποφύγετε την υπερβολική έκθεση χάπια για το σώμα και να βελτιώσει τη σεξουαλική απόδοση των ανδρών υπόσχονται οι πωλητές Περού Περού Maca -. Συμπλήρωμα φυτικών τροφίμων από τη Νότια Αμερική\nΠερού Maca – τι είναι και πού\nΠερού Maca καλλιεργείται στις ορεινές περιοχές στη Νότια Αφρική\nΗ επιστημονική ονομασία του φυτού – μάκα σταυρανθή. Εμφάνιση και σύνθεση παρόμοια με τη γνωστή καλλιέργεια Europen ρίζα – ραπανάκι. Maca είναι συχνά σε σύγκριση με το ginseng, αλλά ο καρπός διαφέρει στις ιδιότητές του από αυτό και άλλα «ανάλογο». Καλλιεργήστε τη γεωργική καλλιέργεια στα υψίπεδα του Περού, τη Βολιβία, την Αργεντινή, και σε άλλες περιοχές δεν ριζώσει, δεν αποτελεί μια σαρκώδη ρίζα λαχανικό είναι το πιο θρεπτικό μέρος του φυτού. Οι κόνδυλοι έχουν κίτρινο χρώμα, μερικές φορές υπάρχουν λευκό και ροζ ποικιλίες.\nΣτο Περού, Maca είναι ένα εγχώριο προϊόν καλλιεργείται εδώ και αιώνες. Ο καρπός είναι οι κάτοικοι της χώρας που χρησιμοποιείται ευρέως στα τρόφιμα φρέσκα, βραστά μορφή. Τις περισσότερες φορές είναι βρασμένο κονδύλων σφυροκόπησε με γάλα και να πάρετε ένα πιάτο που μοιάζει με πουρέ πατάτας. Για να αποθηκεύσετε το Mac για μεγάλο χρονικό διάστημα, αυτό συνθλίβεται, απολιπαίνεται και ξηραίνεται, και στη συνέχεια αλέθονται σε σκόνη. Ως εκ τούτου, η ρίζα μπορεί να αποθηκευτεί για αρκετά χρόνια.\nΣτη χώρα μας, τα βότανα είναι πιο συχνά παρέχεται σε μορφή σκόνης, που χρησιμοποιείται ως Bud ή προσαρμογόνο, δεν είναι ένα φάρμακο. Οι ειδικοί αποδίδουν Mac κατηγορία superfood ως εξαιρετικά πολύτιμο προϊόν, πλούσιο σε βιταμίνες και μεταλλικά στοιχεία . Το πιο δημοφιλές αυτό το συμπλήρωμα είναι δημοφιλής μεταξύ των ανδρών που αντιμετωπίζουν προβλήματα με τη σεξουαλική λειτουργία.\nΦωτογραφία: μορφές του Περού Maca\nΧάπια με εκχύλισμα του Περού παπαρούνες μπορούν να περιέχουν άλλα πρόσθετα στη σύνθεση η ρίζα του φυτού μπορεί να είναι κίτρινο, λευκό και ροζ η ρίζα έχει πολλές ευεργετικές ιδιότητες, αλλά πάνω απ ‘όλα αφού έχει εκτιμηθεί για την ικανότητά του να βελτιώσει την αναπαραγωγική λειτουργία σε άνδρες\nMaca σκόνη μπορεί να είναι κίτρινο, λευκό, καφέ και ακόμη και μια ροζ απόχρωση η σκόνη του συνθλίβονται ρίζα του φυτού μπορούν να προστεθούν σε τρόφιμα\nιδιότητες των προϊόντων και των επιπτώσεων στην υγεία των ανδρών\nΠερουβιανή Maca βελτιώνει τη σεξουαλική δραστικότητα και ενισχύει τη λίμπιντο\nΠερουβιανή Maca θεωρείται ότι είναι το προϊόν με aphrodisiatic ιδιότητες, θετικά επηρεάζουν την υγεία του αναπαραγωγικού συστήματος του ανθρώπου. Ωστόσο, κλινικές μελέτες δεν έχουν διεξαχθεί, και η αποτελεσματικότητα των διορθωτικών μέτρων δεν αποδειχθεί επιστημονικά. Στη Γαλλία Maku ακόμα και αισθάνονται ανασφαλείς λόγω της παρουσίας στο έδαφος η ρίζα των μεταλλαξιογόνων συστατικά. Η απόφαση να χρησιμοποιήσει χρησιμοποιήσει το προϊόν ή τα προϊόντα με το περιεχόμενό σας, συνιστάται να συμβουλευτείτε το γιατρό σας.\nΟι απόψεις των εμπειρογνωμόνων σχετικά με την αποτελεσματικότητα του Περού παπαρούνες στη θεραπεία των σεξουαλικών δυσλειτουργιών στους άνδρες διαφέρουν. Κάποιος επιμένει ότι η βελτίωση στην υγεία οφείλεται σε αυθυποβολή, κάποιος συνιστά ένα Mac, θεωρώντας ότι μια αξιόλογη εναλλακτική λύση για viagra και άλλα χημικά φάρμακα για την τόνωση της δραστικότητας. Κατάλογος των συστατικών του προϊόντος, στην πραγματικότητα μπορεί να έχει θετικό αντίκτυπο στην δύναμη και την υγεία των ανδρών στη Γενική:\nλιπαρών οξέων που χρειάζεται ο οργανισμός για τη βέλτιστη απόδοση, αναπαραγωγικά όργανα?\nαλκαλοειδή παρέχουν ουροποιητικού συστήματος υγείας?\nγλυκοζινολικών και θειοκυανικά – φυσικά αντιοξειδωτικά που βοηθούν στην καταπολέμηση του καρκίνου?\nb βιταμίνες, C, E τόνος, να βελτιώσει το μεταβολισμό, την αύξηση της αποτελεσματικότητας, την επιτάχυνση της ανάκτησης του σώματος μετά τη σεξουαλική επαφή?\nορυκτά (φώσφορος, ψευδάργυρος, χαλκός, σίδηρος, μαγνήσιο, και άλλα) αύξηση της ροής του αίματος, την προώθηση της ανάπτυξης των γεννητικών ενζύμων και την αύξηση της τεστοστερόνης.\nΥποδοχή του Περού Περουβιανές Maca επιτρέπει να μειωθεί ο κίνδυνος των φλεγμονωδών νόσων του ουρογεννητικού συστήματος, παρέχει μια έκρηξη της ενέργειας, βελτιώνει μεταβολικές διαδικασίες στο σώμα.\nΗ μοναδική σύνθεση των παπαρούνες, σύμφωνα με ορισμένους εμπειρογνώμονες, συμβάλλει στη βελτίωση της αναπαραγωγικής λειτουργίας σε άνδρες:\nβελτιώνει την ποιότητα του σπέρματος, αυξάνει τον αριθμό και την κινητικότητα των σπερματοζωαρίων?\nαυξάνει τη σεξουαλική δραστηριότητα, ρυθμίζει τη λειτουργία της στύσης?\nεπιβραδύνει τη διαδικασία γήρανσης?\nαυξάνει την αντοχή και μειώνει τη σεξουαλική “παύσης” μεταξύ σεξουαλικών πράξεων.\nΠάρτε Περού άνδρες Maca είναι σκόπιμο όχι μόνο να λύσει τα προβλήματα με την ισχύ, αλλά και για την καταπολέμηση της χρόνιας κόπωσης, τη βελτίωση της λειτουργίας του αδένα στύσης, να αυξήσουν την αντοχή κατά τη διάρκεια έντονης φυσικής δραστηριότητας.\nΟι απόψεις των γιατρών και ειδικών\nΟδηγίες χρήσης: πώς και πόσο\nΚάψουλα που περιέχει του Περού Maca είναι για μία μόνο χρήση\nΟι περισσότεροι χρήσιμα για το σώμα είναι η φρέσκια ρίζα του φυτού, αλλά για να παράγουν στην Ευρώπη είναι προβληματική. Στο σούπερ μάρκετ, φαρμακεία και online καταστήματα μπορείτε να βρείτε Περού Maca σε ξηρά μορφή ή το εκχύλισμα. Και η άλλη επιλογή είναι ένα αξιοπρεπές εναλλακτική λύση για φρέσκο κονδύλους, όμως, το εκχύλισμα χρησιμοποιείται λιγότερη σκόνη, λόγω των ειδικών γεύση και την οσμή του. Στεγνό κονιοποιημένο ρίζας Maca πωλείται υπό τη μορφή καψουλών, δισκίων ή κόνεως, μπορεί να εμπλουτιστεί περαιτέρω με άλλα θρεπτικά συστατικά για την υγεία των ανδρών.\nΗ απόφαση να αρχίσετε να παίρνετε Περού Περού Maca, ισχύουν οι ακόλουθοι κανόνες:\nγια την πρόληψη διαφόρων ασθενειών αναπαραγωγικού συστήματος και να διατηρεί τον τόνο του σώματος λαμβάνουν 5 g σκόνης καθημερινά?\nγια θεραπευτικούς σκοπούς, η δόση της σκόνης μπορεί να αυξηθεί σε 10-12 γραμμάρια ανά ημέρα?\nμία φορά την εβδομάδα θα πρέπει να πάρετε ένα διάλειμμα από 1 ημέρα?\nη σκόνη μπορεί να λαμβάνεται χωριστά από τα τρόφιμα, πόσιμο νερό, ή προσθήκη στη μη θερμαινόμενες έτοιμα γεύματα, πίνουν (θερμοκρασία όχι μεγαλύτερη από 45 μοίρες)?\nδεν λαμβάνουν το φάρμακο το βράδυ για να αποφευχθεί η αϋπνία?\nδιδασκαλίας σε ένα συγκεκριμένο φάρμακο με Περού Maca μπορεί να περιέχει ένα άτομο δόση και συστάσεις για την εισαγωγή, θα πρέπει να ακολουθήσετε τις οδηγίες του κατασκευαστή?\nη πορεία συνήθως δεν υπερβαίνει τις 20 ημέρες, μπορεί να επαναληφθεί μετά από ένα διάλειμμα μήνα.\nΠερού Maca επιτρέπεται για χρήση από άτομα κάθε ηλικίας\nΣτις περισσότερες περιπτώσεις, η περουβιανή Maca είναι καλά ανεκτή από τον οργανισμό. Ωστόσο, είναι δυνατόν οι περιπτώσεις ατομικής δυσανεξίας των συστατικών, αλλεργική αντίδραση s. Συνήθως αυτό οφείλεται στην υπερβολική δόση του προϊόντος ή άλλες παραβιάσεις των κανόνων της εισδοχής. Σε αυτές τις περιπτώσεις, μπορεί να υπάρχουν:\nΑντενδείξεις για κατανάλωση Maca περιλαμβάνουν την εγκυμοσύνη και τη γαλουχία, λόγω της έλλειψης επιστημονικών πειραμάτων που περιλαμβάνουν έγκυες και θηλάζουσες γυναίκες.\nαπόψεις για Περουβιανή Maca\nVitanage: πώς μπορώ να αντικαταστήσει το φάρμακο\nαποτυχίες στο κρεβάτι για τους άνδρες – σοβαρή συναισθηματική δυσφορία. Η κατάσταση μπορεί να διορθωθεί με τη βοήθεια των βότανα και λαϊκή μεθόδων\nΗ σύγχρονη φαρμακολογία προσφέρει ένα ευρύ φάσμα των πόρων για την επίλυση σεξουαλικά προβλήματα στους άνδρες, εκτός από την περουβιανή παπαρούνες. Πριν υποδοχής θα πρέπει να μελετήσει προσεκτικά το εγχειρίδιο, σύνθεση, πληροφορίες σχετικά με τις αντενδείξεις και παρενέργειες, έτσι ώστε να μην βλάψουν την υγεία του αναπαραγωγικού συστήματος. Ανάλογα με το σκοπό της λήψης μπορείτε να επιλέξετε το κατάλληλο φυτό με βάση το φάρμακο. Για να βελτιωθεί η δραστικότητα είναι:\nΚάψουλες “Organics”. Λαμβάνονται μόνο πριν από τη σεξουαλική επαφή. Τίθεται σε ισχύ κατά την ώρα και διατηρεί την ισχύ για μέρες. Τα κύρια συστατικά του φαρμάκου -. Dereza κινεζική, εκχύλισμα σπόρων τομάτας, Yam, γλυκόριζα, ginseng και άλλα φαρμακευτικά φυτά\nTablets Χρυσή ιππόκαμπος. Συνιστάται να λάβει τα μαθήματα. Το παρασκεύασμα τονώνει το σώμα, βελτιώνει τη φυσική αντοχή κατά τη σεξουαλική επαφή έχει θετική επίδραση στη σπερματογένεση και την ισχύ. Δραστικό συστατικό -. Εκχυλίσματα του ιππόκαμπου και ginseng\nΤο φάρμακο “Sealeks Forte.” πιθανή θετική επίδραση από την επομένη της έναρξης της υποδοχής, σας προτείνουμε να πιείτε για 1-2 εβδομάδες. Παρέχει μια ολοκληρωμένη θετικό αντίκτυπο στην ευεξία, προωθεί τη σωματική δραστηριότητα, ενισχύει την στύση. Η βάση της ρίζας παρασκευάσματος, είδε Palmetto, γλυκόριζα και ginseng.\nΚάψουλες “Αλί Καπέλα”. Ρίξτε μια πραγματική θετική ανατροφοδότηση και μαρτυρίες εμπειρογνωμόνων. Πάρτε για εβδομάδες. Ανάμεσα στα αναμενόμενα αποτελέσματα – αυξημένη λίμπιντο, τη βελτίωση της στύσης. Στη σύνθεση των φυτικών εκχυλισμάτων των Damiana και είδε Palmetto, Eurycoma longifolia.\nΘέλοντας να βελτιώσει τη δραστικότητα και την πρόληψη των ασθενειών της στύσης, μπορείτε να χρησιμοποιήσετε παραδοσιακή ιατρική, το οποίο αποδοτικότητα δεν είναι κατώτερη από δισκία, κάψουλες και σκόνες από τα καταστήματα. Γι ‘αυτούς τους λόγους, χρησιμοποιείται αφεψήματα βοτάνων:\nΣύμφωνα με μαρτυρίες των καταναλωτών, ο αντίκτυπος στην ανδρική δύναμη του Περού παπαρούνες μπορεί να είναι διφορούμενη. Ωστόσο, λόγω της διαφορετικής σύνθεσης και η παρουσία των πολύτιμων θρεπτικών συστατικών το προϊόν αυτό πραγματικά μπορεί να τονώσετε το σώμα, δίνουν δύναμη και ενέργεια, ενίσχυση του ανοσοποιητικού συστήματος. Αυτό επιβεβαιώνεται από τις απόψεις πολλών γιατρών οι οποίοι εκτίμησαν την επίδραση της παπαρούνες στην υγεία του ανθρώπου και το αναπαραγωγικό σύστημα του.\nPrevious ArticlePapiStop – τιμή, απόψεις, πού να αγοράσουν, το πρωτότυπο, πόσο είναι το κόστος\nNext ArticlePhendora Garcinia – επίσημη σελίδα, απόψεις, τιμές, πού να αγοράστε, αγοράστε τώρα\nFish XXL – πώς λειτουργεί, απόψεις, τιμές


Μεγάλη νίκη για τα κόκκινα κορίτσια του St. John’s! Τοντάι με ποσοστά στον Θεό! Μαρσάρει η Χριστοδούλου στο Kansas! - Nomos LLC – Sport Business - Sport Scholarships in the US\nΑναταραχή έφερε η Καθαρίου (10η σε μπλοκ σε όλη την Αμερική) με την μεγάλη νίκη του St. John’s εναντίον στο Νο 16 Creighton! Εκπληκτικό 0,923 ποσοστό αποτελεσματικότητας για την Τοντάι που οδήγησε το University of Miami στην νίκη με 12 τελειωμένες επιθέσεις! Τρομερές εμφανίσεις από την νεαρή Μελίνα από την Χαλκίδα, κάνοντας καινούργιο προσωπικό ρεκόρ σε επιθέσεις!\nΤο Σαββατοκύριακο δεν θα μπορούσε να ξεκινήσει καλύτερα για τις Ελληνίδες της “Κόκκινης θύελλας ” (11-7, 2-2 ) στην περιφέρεια της Big East αφού νίκησαν το Ν. 16 Creighton University με σκορ 3-1 και η καλή πορεία συνεχίζεται με την Καθάριου να έχει 8 τελειωμένες επιθέσεις και 7 μπλοκ! Παρά την ήττα τους την επόμενη ημέρα απέναντι στο Providence College, με σκορ 3-1 η Αριάδνη είχε 7 τελειωμένες επιθέσεις και 3 μπλοκ.\n8/10 με Butler University\nΟ Οκτώβριος ξεκίνησε εντυπωσιακά για το University of Miami (12-2, 3-1). Στο πρώτο ματς εναντίον του Notre Dame University (3-0), η Ελληνίδα κεντρική μπλοκέρ, είχε 4 τελειωμένες επιθέσεις και 2 μπλοκ ασίστ. Στο δεύτερο ματς της εβδομάδας, οι Canes νίκησαν το UNC με νίκη θρίλερ 3-2 σετ και την Αριστέα να έχει 7 τελειωμένες επιθέσεις, 1 ασίστ και 1 μπλοκ ασίστ απέναντι στην πρώην της ομάδα, από όπου και αποφοίτησε πέρσι πριν συνεχίσει τις σπουδές της με μεταπτυχιακό στο Μαϊάμι. Στις 3 Οκτωβρίου το University of Mıamı αντιμετώπισε το NC State. Οι Canes κατέγραψαν καθαρή νίκη κόντρα στους Λυκους του NC State και η Ελληνίδα κεντρικός πραγματοποίησε εντυπωσιακή εμφάνιση καθώς, ήταν πρώτη σκόρερ και ηγέτης τον στατιστικών για την ομάδα της αφού είχε 12/13 τελειωμένες επιθέσεις (0.923 ποσοστό αποτελεσματικότητας) και 6 μπλόκ ασίστ.\n06/10 με Florida State\n08/10 με Duke\nΕπιστροφή στις νίκες για το Hutchinson Community College, της Μελίνας Χριστοδούλου αυτό το Σάββατο, με την Χαλκιδαία ακραία να έχει μεγάλα κέφια στην επίθεση και να οδηγεί την ομάδα της σε δύο νίκες. 3-2 με ανατροπή κέρδισαν το Cloud County αφού ανέτρεψαν το εις βάρος τους 0-2 και την Μελίνα να έχει 12 πόντους (11 τελειωμένες επιθέσεις και 1 μπλοκ). Στο παιχνίδι που ακολούθησε εναντίον του Highland Community College - Kansas, η Χριστοδούλου με κεκτημένη ταχύτητα ηγήθηκε της νίκης (3-1) κάνοντας φετινό προσωπικό ρεκόρ με 12 επιθέσεις και 3 μπλοκ!\n6/10 με Seward County Community College\n8/10 με Jefferson College\n9/10 με Tyler Junior College\nΤη 14η νίκη τους κατέγραψε αυτήν την εβδομάδα το Syracuse University (14-2, 3-1). Η Έλενα Καρακάση είναι ασταμάτητη, καθώς έχει αποδείξει ότι μπορεί να κάνει τα πάντα μέσα στο γήπεδο. Στον αγώνα εναντίον του Wake Forest η Ελληνίδα πασαδόρος έκανε ακόμα ένα double-double, είχε 3 τελειωμένες επιθέσεις, 38 ασίστ, 2 άσσους, 2 μπλοκ ασίστ και, 10 άμυνες. Το παιχνίδι έληξε υπέρ του πανεπιστημίου της Έλενας Καρακάση. Την τρίτη του νίκη για την περιφέρεια ACC έκανε το Syracuse University κόντρα στο Virginia Tech με 3-0 σετ. Η Ελληνίδα παίκτρια είχε 17 ασίστ και 4 άμυνες.\n08/10 με Notre Dame\n10/10 με Louisville\nΕντός έδρας ήττα για το Towson University (15-2, 3-2) το οποίο ηττήθηκε με σκορ 3-1 απο το Elon University το Σάββατο 2/10 για την περιφέρεια του CAA. Η Ελληνίδα ακραία βοήθησε αρκετά την ομάδα της αφού είχε 8 τελειωμένες επιθέσεις, 1 μπλοκ, 4 άσσους και 3 άμυνες. Όμως την Κυριακή 3/10 το Towson βρήκε τα πατήματά του και νίκησε το Elon University με σκορ 3-1 για τον δεύτερο συνεχόμενο αγώνα απέναντι σε αυτές τις δύο ομάδες! Η Φαίη είχε 4 τελειωμένες επιθέσεις, 4 άσσους, και 4 άμυνες\n9/10 με College of Charleston\nΤην πρώτη νίκη στην ASUN περιφέρεια σημείωσε το Bellarmine(5-11, 1-4) της Σταματίου στο ένα από τα δύο παιχνίδια τη περασμένη αγωνιστική, εναντίον του North Alabama(3-2). Στο δεύτερο παιχνίδι η ομάδα του Bellarmine σημείωσε ήττα εναντίον του Jacksonville State(0-3). Η Ελληνίδα παίκτρια είχε συμμετοχή και στα δύο παιχνίδια, κυρίως στη πίσω ζώνη. Πιο συγκεκριμένα, η Σταματίου είχε 5 τελειωμένες επιθέσεις, 2 ασίστ, 2 άσσους και 10 άμυνες συνολικά.\n5/10 με Austin Peay State University\n8/10 με Lipscomb\n10/10 με University of Central Arkansas\nΠρώτη νίκη για την ομάδα της Χαριτωνίδη και το UTRGV στη WAC περιφέρεια εναντίον του Lamar(3-0) το περασμένο Σαββατοκύριακο. Η Ελληνίδα ακραία είχε 3 τελειωμένες επιθέσεις, 1 ασίστ, 1 άσσο και 3 άμυνες. Με τη νίκη αυτή η ομάδα του UTRGV έχει πλέον ρεκόρ 9-6 και 1-1 στη WAC περιφέρεια.\n7/10 με Abilene Christian\n9/10 με Tarleton\nΔε τα κατάφερε η ομάδα της Γκιούρδα στο παιχνίδι εναντίον του Ave Maria University αφού ηττήθηκε με 1-3. Η Γκιούρδα είχε συμμετοχή και στα τέσσερα σετ και είχε 6 τελειωμένες επιθέσεις και 5 άμυνες. Παρά την ήττα αυτή, το Coastal Georgia College συνεχίζει να έχει ένα εκπληκτικό ρεκόρ 16-2 και 3-2 στη SUN περιφέρεια.\n9/10 με Keiser University\nΜε μία νίκη και μία ήττα συνέχισε τις υποχρεώσεις της στη WCC περιφέρεια η ομάδα της Μπάκα εναντίον των Portland(3-2) και Gonzaga(1-3). Το ρεκόρ του St Mary's College είναι πλέον 8-6 (2-3 στη WCC περιφέρεια). Η Μπάκα είχε συμμετοχή στο παιχνίδι εναντίον του Gonzaga με 6 τελειωμένες επιθέσεις, 1 άσσο, 2 μπλοκ και 9 άμυνες.\n7/10 με Loyola Marymount\n9/10 με #23 Pepperdine\nΕκτός έδρας ήττες για τις Ζαμπάτη και Τσελέπη και το Quinnipiac(3-12, 2-4) στο δεύτερο Σαββατοκύριακο αγωνιστικής δράσης για τη MAAC περιφέρεια, εναντίον των Marist(1-3) και Fairfield(0-3). Η Τσελέπη είχε 11 τελειωμένες επιθέσεις, 1 ασίστ, 1 μπλοκ και 3 άμυνες, ενώ η Ζαμπάτη είχε 7 τελειωμένες επιθέσεις, 2 μπλοκ και 15 άμυνες συνολικά και στα δύο παιχνίδια.\n6/10 με Siena\n9/10 με Rider\nΟ Οκτώβριος δεν μπήκε με το δεξί για το Lyon College της Μαριαλένας Μπαμπίρη που συνεχίζει τις υποχρεώσεις του με συνολικά 9-9 και 0-2 στην περιφέρεια της AMC. Η Ελληνίδα κεντρική μπλοκέρ βοήθησε την ομάδα της, αλλά δυστυχώς, το Lyon College ηττήθηκε από το William Woods University (3-0). Η Ελληνίδα παίκτρια είχε 3 τελειωμένες επιθέσεις και 4 μπλοκ ασίστ . Ο αγώνας με το Cumberlands University ακυρώθηκε.\n08/10 με UHSP\n09/10 με Hannibal- Lagrange University\nΤο University of Mount Olive (5-9, 0-3) ηττήθηκε από το Converse College (3-1) στον μοναδικό αγώνα που είχε αυτή την εβδομάδα. Η Ελληνίδα επιθετικός βοήθησε την ομάδα της με 1 τελειωμένη επίθεση και 3 άμυνες.\n05/10 με Belmont Abbey University\n08/10 με Southern Wesleyan University\nΗ Ιωάννα Γεωργατζή βοήθησε τους Azusa Pacific Cougars με γενικό ρεκόρ 10-4 και 5-1 ρεκορ περιφέρειας να νικήσουν το Biola University . Σε μια νίκη θρίλερ των πέντε σετ, η Ελληνίδα επιθετικός σημείωσε 6 πόντους όπου προήλθαν απο 6 τελειωμένες επιθέσεις και 4 ασίστ μπλοκ. Στις 29 Σεπτεμβρίου, το Azusa Pacific University ηττήθηκε από το CUI (3-0). Σε αυτό το ματς, η Γεωργατζή είχε 1 τελειωμένη επίθεση και 1 μπλοκ ασίστ.\n07/10 με Academy of Art\n08/10 με Fresno Pacific University\nΗ Στεφανία Αναγνώστου βοήθησε το IUP (10-9, 1-3) να έχει μία νικηφόρα εβδομάδα. Η ομάδα της Ελληνίδας ακραίας νίκησε το Salem University και το Mercyhurst University με 3-0 και 3-2 αντίστοιχα. Στο δεύτερο ματς της εβδομάδας, το IUP έπαιξε με την Edinboro και ηττήθηκε με 3-0 σετ. Αξιοσημείωτο είναι να αναφέρουμε ότι σε αυτό το ματς η Αναγνώστου είχε ένα εκπληκτικό επιθετικό στατιστικό 0,750 με 7 τελειωμένες επιθέσεις και 8 άμυνες\n08/10 με Slippery Rock\n09/10 με Cal U\nΜε δύο ήττες με 3-0, συνέχισε τις υποχρεώσεις του το Πανεπιστήμιο του Wisconsin Green Bay Phoenix (7-10, 2-3) των Χούντα και Σερόλι αυτό το διήμερο. Στον αγώνα με την UIC, η Χούντα, έχει 4 τελειωμένες επιθέσεις, 7 άμυνες και 1 ασίστ μπλοκ. Στην τελευταία αναμέτρηση για την εβδομάδα οι Ελληνίδες αθλήτριες βοήθησαν το πανεπιστήμιο τους στην άμυνα αφού η Χούντα είχε 3 άμυνες και η Σερόλι 6 άμυνες. Το παιχνίδι έληξε υπέρ του Wright State University με 3-0.\n07/10 με Cleveland State\n10/10 με Oakland University\nΤο Temple University (4-11, 0-4) έπαιξε εναντίον του Tulane στη 1 Οκτωβρίου. Η Κατερίνα Παπάζογλου βοήθησε την ομάδα της και κατέγραψε 9 άμυνες και 1 τελειωμένη επίθεση.\n08/10 με ECU\n10/10 με University of Cincinnati\nΓεμάτη νίκες ήταν η περασμένη εβδομάδα για το Oakland City(6-8, 3-3) της Αναστασιάδη εναντίον των Asbury University(3-0), Ohio Valley University(3-0) και Ohio Christian University(3-0) , με την Ελληνίδα πασαδόρο να προσθέτει ακόμα ένα double-double στη κολεγιακή της καριέρα!! Πιο συγκεκριμένα, στο παιχνίδι εναντίον του Asbury University, η Αναστασιάδη είχε 1 τελειωμένη επίθεση, 19 ασίστ και 4 άμυνες. Στο παιχνίδι εναντίον του Ohio Christian University, η Ελληνίδα παίκτρια είχε 2 τελειωμένες επιθέσεις, 19 ασίστ και 14 άμυνες, σημειώνοντας το double-double.\n5/10 με Brescia University\n8/10 με Carlow University\n9/10 με Point Park University


in medias res: Αυγούστου 2015\nMan evolution and pollution\nΈνα εξαιρετικό βίντεο το οποίο συνοψίζει μέσα σε λίγα λεπτά την αρπακτική και (αυτο)καταστροφική μανία του Ανθρώπου πάνω στη Γη. Μπορούμε να χρησιμοποιήσουμε αυτό το υλικό και σε σχέση με τις επιπτώσεις του καταναλωτισμού στο φυσικό περιβάλλον.\nΚινούμενες εικόνες σε αρχαία ελληνικά αγγεία!\nΔυο νέοι άνθρωποι από το Ηνωμένο Βασίλειο, ο Steve Simons (σχεδιαστής animation) και η Sonya Nevin (ειδικευμένη στον αρχαίο ελληνικό πολιτισμό αλλά και τον πόλεμο στην αρχαία Ελλάδα), σχεδίασαν και υλοποίησαν ένα πρωτότυπο πρόγραμμα: οι ανθρώπινες και ενίοτε θεϊκές μορφές στα αρχαία ελληνικά αγγεία παρουσιάζονται να ζωντανεύουν. Το παρακάτω βιντεάκι αποτελεί - κατά πάσα πιθανότητα- μια παρωδία διαφήμισης του Red Bull (στην πιο αρχαϊκή της μορφή βέβαια). Με πολύ έξυπνο τρόπο είναι σε θέση να μεταφέρει αρκετά μηνύματα. Θα μπορούσε κάποιος συνάδελφος να το χρησιμοποιήσει ακόμη και στην έκθεση Γ' Λυκείου (για τη διαφήμιση).\nΠερισσότερα μπορείτε να βρείτε στην διεύθυνση http://www.panoply.org.uk/index.html#.VcOq9_mk8Xg. Κρίνω ότι το υλικό αυτό θα μπορούσε να αξιοποιηθεί από τους φιλολόγους στα Γυμνάσια και τα Λύκεια.Στην ίδια ιστοσελίδα υπάρχει και ένας υπερδεσμός (link) με άρθρο της Sonya Nevin στο επιστημονικό περιοδικό The Journal of Classics Teaching με τίτλο "Animations of Ancient Vase Scenes in the Classics Classroom" http://dx.doi.org/10.1017/S2058631015000057\nΑναρτήθηκε από Θάνος Σταυρόπουλος στις 9:47 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΠαυλοπέτρι Λακωνίας : Η αρχαιότερη βυθισμένη προϊστορική πολιτεία\nΜία από τις αρχαιότερες βυθισμένες πόλεις,λίγα λεπτά από την Παντάνασσα στα Νότια της Λακωνίας, αναδημιουργήθηκε ψηφιακά, αξιοποιώντας τις δυνατότητες της τεχνολογίας. Ένα λιμάνι, σπίτια με κήπους, ρούχα απλωμένα στις αυλές, δρόμοι και πλατείες, συνθέτουν μία πόλη με στοιχεία από τον αστικό τρόπο ζωής. Μόνο που εδώ μιλάμε για την εποχή του Χαλκού! Το Παυλοπέτρι ήταν μια πόλη με άριστη ρυμοτομία, που περιλάμβανε ένα πολύ καλά κατασκευασμένο οδικό δίκτυο. Ανεξάρτητες και μη οικίες μέχρι και δύο ορόφων, συνυπήρχαν με δημόσια κτίρια. Αυτό που εντυπωσιάζει είναι το πολύπλοκο σύστημα διαχείρισης του νερού που σύμφωνα με τα ευρύματα περιλάμβανε κανάλια και υδρορροές."Δεν υπάρχει αμφιβολία ότι πρόκειται για την αρχαιότερη βυθισμένη πόλη του κόσμου", δήλωσε ο Δρ. Τζον Χέντερσον, καθηγητής υποθαλάσσιας αρχαιολογίας του πανεπιστημίου του Νότινγχαμ.Αυτά που ανακάλυψαν ξεπέρασαν κάθε προσδοκία. Βρήκαν μια πόλη με κτίρια, πλατείες, δρόμους και μνημεία. Ο βυθός είναι γεμάτος με διασκορπισμένα αγγεία. Στην ίδια περιοχή εντοπίστηκε μεγάλο κτίριο, μήκους 35 μέτρων, που μάλλον αποτελούσε έδρα και κατοικία της πολιτικής ηγεσίας της πόλης.Οι επιστήμονες προσπαθούν να βρουν την απάντηση στο ερώτημα γιατί βυθίσθηκε η πόλη. Υπάρχουν τρεις θεωρίες. Η πρώτη είναι ότι ανέβηκε σταδιακά η στάθμη της θάλασσας, η δεύτερη ότι υποχώρησε το έδαφος και η τρίτη ότι βυθίσθηκε από τσουνάμι. (σχόλιο από το Youtube)\nΑναρτήθηκε από Θάνος Σταυρόπουλος στις 10:40 π.μ. Δεν υπάρχουν σχόλια: Σύνδεσμοι σε αυτήν την ανάρτηση


«ΣΤΟ ΚΟΚΚΙΝΟ» η κόντρα με το Ποτάμι μετά την αναφορά... - Star.gr\nΠΟΛΙΤΙΚΗ - ΟΙΚΟΝΟΜΙΑ Δευτέρα, 8 Φεβρουαρίου 2016, 16:43\n«ΣΤΟ ΚΟΚΚΙΝΟ» η κόντρα με το Ποτάμι μετά την αναφορά Σπίρτζη στην κόρη του Στ. Θεοδωράκη\nΠού δουλεύει ρώτησε ο υπουργός, ΔΕΝ είναι υπάλληλος στο Δημόσιο απάντησε το Ποτάμι\n«Στο κόκκινο» βρίσκεται η κόντρα του υπουργού Υποδομών Χρήστο Σπίρτζη με το Ποτάμι, καθώς, θέλοντας να απαντήσει στις κατηγορίες του Ποταμιού για τους διορισμούς (όπως μελών της οικογένειας του δημοσιογράφου Κώστα Αρβανίτη και διευθυντή στον ραδιοφωνικό σταθμό «Στο κόκκινο») και τις αντι��αταστάσεις διοικήσεων οργανισμνών με στελέχη του ΣΥΡΙΖΑ, ενέπλεξε την κόρη του επικεφαλής του Ποταμιού και ζήτησε να πληροφορηθεί πού δουλεύει, χαρακτηρίζοντας «ανέκδοτο» την εις βάρος του κριτική.\n«Είναι για γέλια η κριτική από τη Ν.Δ. και το Ποτάμι για τους μετακλητούς» δήλωσε ο κ. Σπίρτζης στον Alpha 9,89 και πρόσθεσε:\n«Να δούμε τι μετακλητούς έχουν στα γραφεία τους, υπάρχουν πολλοί στενοί συγγενείς στελεχών. Να δούμε επίσης πού είναι η κόρη του κ. Θεοδωράκη και μετά να συζητήσουν, να τελειώνει η πλάκα. Δεν κάνει κακό το Ποτάμι, δεν τους κατηγορώ, αλλά δεν μπορούν να κατηγορούν».\nΌσον αφορά τις αλλαγές διοικήσεων στις συγκοινωνίες ισχυρίσθηκε: «Μου λένε γιατί άλλαξα τρεις διοικήσεις στις συγκοινωνίες. Την επόμενη μέρα οι δύο ανέλαβαν διευθύνσεις στη ΝΔ και τον τρίτο τον ρώτησαν τρεις φορές αν είναι συγγενής του κ. Μητσοτάκη και ακόμη απάντηση δεν έχω».\nΠοτάμι : Ακόμη ένα λάθος του Σπίρτζη και των Κλουζό της κυβέρνησης\nΤο Ποτάμι διέψευσε τους ισχυρισμούς Σπίρτζη σε ανακοίνωσή του, στην οποία κάνει λόγο ειρωνικά για «Κλουζό» της κυβέρνησης.\nΣυγκεκριμένα το Ποτάμι αναφέρει στην ανακοίνωσή του:\nΆλλο ένα λάθος διέπραξε το πρωί ο κ.Σπίρτζης (πολύ μικρότερο βέβαια απ�� τα λάθη στα οποία μας έχει συνηθίσει). Η κόρη του κ. Θεοδωράκη ΔΕΝ είναι μετακλητή υπάλληλος όπως ο ίδιος άφησε να εννοηθεί σε δηλώσεις του.\nΚαι για να είμαστε πιο σαφείς και κατηγορηματικοί κανείς συγγενής κανενός στελέχους του Ποταμιού δεν έχει προσληφθεί σε θέση μετακλητού υπαλλήλου\nείτε σε βουλευτή είτε στο Ποτάμι. Ή για να τα πούμε και πιο απλά εμείς ΔΕΝ έχουμε προσθέσει συγγενείς μας στην λίστα των δημοσίων υπαλλήλων».


KAFENEIO-GR: Ο Μητσοτάκης και η Κύπρος...\nΟ Μητσοτάκης και η Κύπρος...\nΤο ταξίδι του Ελληνα πρωθυπουργού Κυριάκου Μητσοτάκη χθες (Παρασκευή 17/6) στην Κύπρο είχε διπλό χαρακτήρα. Αφενός είναι η πιεστική ατζέντα των θεμάτων εξωτερικής πολιτικής (Ουκρανικό, Τουρκία, Κυπριακό, ενεργειακά, μεταναστευτικό), εξ ου και η συνάντηση στο Προεδρικό με τον Κύπριο πρόεδρο Ν. Αναστασιάδη. Αφετέρου είναι οι... εκδηλώσεις προεκλογικής συμπαράστασης ανάμεσα στη Νέα Δημοκρατία και το αδελφό κόμμα της στην Κύπρο, τον ΔΗΣΥ. Ο πρόεδρος του ΔΗΣΥ Αβέρωφ Νεοφύτου είναι υποψήφιος για τις προεδρικές εκλογές σε 8 μήνες και ενδιαφέρεται να προβάλει την προσωπική σχέση του με τον Κυρ. Μητσοτάκη...\nΗ εικόνα μιας αγαστής συνεργασίας και συντονισμού Ελλάδας - Κύπρου σε μια περίοδο κλιμακούμενης ρητορικής από την Τουρκία είναι απαραίτητη για όλους. «Το Διεθνές Δίκαιο είναι η προστασία μας και βεβαίως οι ισχυρές συμμαχίες και η παρουσία μας στην Ε.Ε.», είπε ο πρόεδρος Ν. Αναστασιάδης υποδεχόμενος τον Κυρ. Μητσοτάκη. Αυτή είναι «η άμυνά μας, της Ελλάδας και της Κύπρου, απέναντι σε οποιεσδήποτε αναθεωρητικές διαθέσεις», απάντησε ο Ελληνας πρωθυπουργός. Το ερώτημα είναι τι γίνεται μετά τις επισκέψεις και τις πρόσκαιρες εντυπώσεις.\nΕίναι αμφίβολο αν οι κυβερνήσεις Αναστασιάδη - Μητσοτάκη μπορούν να λάβουν κάποιες στρατηγικού τύπου αποφάσεις για την Τουρκία. Θα το είχαν κάνει άλλωστε από καιρό και σε ήρεμα νερά, αν το επιθυμούσαν, για να προλάβουν τα σημερινά γεγονότα. Ως γνωστόν, προηγήθηκε ανάλογη ένταση και κλιμάκωση το καλοκαίρι του 2020. Ακολούθησε πολύμηνος διπλωματικός μαραθώνιος, ιδίως στην Ε.Ε., με άξονα την επιβολή κυρώσεων σε βάρος της Τουρκίας. Ποια ήταν η αποτελεσματικότητα της εξωτερικής πολιτικής τους; Ελάχιστη!\nΣτις δημόσιες τοποθετήσεις τους στη Λευκωσία οι δύο ηγέτες αναφέρθηκαν σε γενικά ζητήματα που σχετίζονται με την ανάπτυξη του ενεργειακού προγράμματος της Ανατολικής Μεσογείου. Δεν υπάρχει κάτι συγκεκριμένο, αλλά οι απαντήσεις μπορούν να αναζητηθούν αλλού. Στο Κάιρο την περασμένη Τετάρτη (15/6) η Ευρωπαϊκή Επιτροπή έθεσε την υπογραφή της για μεταφορά φυσικού αερίου μέσω Ισραήλ και Αιγύπτου. Κανένας λόγος φυσικά για τον περιβόητο EastMed που υπέγραψαν οι Μητσοτάκης και Αναστασιάδης μαζί με τον τότε πρωθυπουργό του Ισραήλ Βενιαμίν Νετανιάχου στην Αθήνα τον Ιανουάριο του 2020. Εκείνος έμεινε στα χαρτιά και σε αναμνηστικές φωτογραφίες.\nΟι συνήθεις διακηρυκτικού τύπου αναφορές συντονισμού Ελλάδας - Κύπρου για τον «τουρκικό αναθεωρητισμό» σίγουρα δεν επαρκούν για την αντιμετώπιση της δύσκολης κατάστασης. Κανένα πρόβλημα δεν λύνεται όσο μετατίθεται στο… άδηλο μέλλον. Ακόμα περισσότερο όταν αυτοί που ηγούνται, όπως οι Κυρ. Μητσοτάκης και Ν. Αναστασιάδης, χρησιμοποιούν την εξωτερική πολιτική για εσωτερική κατανάλωση, διαμορφώνουν μια ακατέργαστη κοινή γνώμη γεμάτη με ανεφάρμοστες προσδοκίες και μετά κοιτάζουν το εκλογικό τους ημερολόγιο.\nΜεγάλα λόγια, πικρές αλήθειες\nΕτσι, πίσω από τα μεγάλα λόγια των επισκέψεων κρύβεται η πικρή αλήθεια, όπως είναι σήμερα η κατάσταση στο Κυπριακό – στο χειρότερο σημείο από το ’74. Οι θέσεις της τουρκικής πλευράς έχουν επανέλθει εκεί που ήταν επί εποχής Ραούφ Ντενκτάς, προ 25ετίας: «δύο κράτη» και «χωριστές κυριαρχίες». Ανάλογα τοξική γίνεται η κατάσταση στις σχέσεις ανάμεσα στην Ελλάδα και την Τουρκία, όπως ήταν πριν από την κρίση των Ιμίων! Η αντίδραση των δύο κυβερνήσεων να μην παρασυρθούν στο πεδίο της σύγκρουσης είναι ορθή. Ομως, η ψύχραιμη αντίδραση χρειάζεται για να ληφθούν αποφάσεις ώστε να αντιμετωπιστούν τα προβλήματα, όχι για να αφεθούν κατά μέρος και να επανέρχονται κάθε τόσο.\nΤο Κυπριακό είναι παράδειγμα προς αποφυγήν. Μηδέν συνομιλίες εδώ και 5 χρόνια, μηδενικές προοπτικές για επανάληψή τους, απουσία αμοιβαία αποδεκτής βάσης και η διχοτόμηση απλώς βαθαίνει… Εχει αποδειχτεί μάλιστα ότι όσο παρατείνεται το αδιέξοδο στην Κύπρο, οι τουρκικές αμφισβητήσεις απέναντι στην Ελλάδα διευρύνονται συνεχώς: από το 2018 αυτό γίνεται συστηματικά από το Αιγαίο μέχρι την Ανατολική Μεσόγειο (Ρόδος, Κάρπαθος, Κρήτη), ενώ τώρα προστίθενται και οι τουρκικές αιτιάσεις σε σχέση με την κυριαρχία νησιών.\nΣτην πραγματικότητα πρόκειται για συγκοινωνούντα δοχεία. Πρώτα ήταν η προσωπική ρήξη του Τούρκου προέδρου Ταγίπ Ερντογάν με τον Ελληνα πρωθυπουργό και η προειδοποίηση για θερμό επεισόδιο στο Αιγαίο. Αμέσως μετά ήρθε στην Κύπρο ο Τούρκος ΥΠΕΞ Μεβλούτ Τσαβούσογλου για να κλιμακώσει τη ρητορική του: «Το σημαντικό είναι να χαλάσουμε τα παιχνίδια που έχουν στήσει για την Κύπρο», είπε στην κατεχόμενη Λευκωσία την περασμένη Δευτέρα (13/6).\nΕίναι φανερό ότι η Τουρκία επιχειρεί με την ισχύ και την επιρροή της να διαμορφώσει νέους συσχετισμούς. Εστιάζει συγκεκριμένα πάνω στο φυσικό αέριο και τις θαλάσσιες ζώνες. Εκεί εκτιμά ότι μπορεί να επιβάλει τις θέσεις της για να καθορίσει και το πλαίσιο μιας διαπραγμάτευσης με άλλους όρους στη συνέχεια: «Εάν η ελληνοκυπριακή πλευρά είναι ειλικρινής και θέλει να δει τους Τουρκοκύπριους ως ίσους, θα αναγνωρίσει την πολιτική κυριαρχία τους και θα συνεργαστούμε. Για παράδειγμα, στο ζήτημα των υδρογονανθράκων. Η ελληνοκυπριακή πλευρά λέει ότι οι Τουρκοκύπριοι έχουν δικαιώματα σε αυτό το θέμα, αλλά όταν λέμε “ας συνεννοηθούμε” για δίκαιη κατανομή, αρχίζει να λέει “ίσως αργότερα” και δεν μιλάει καν για το είδος αυτής της συνεργασίας».\nΟι αναφορές Τσαβούσογλου αντανακλούν στο διπλωματικό παρασκήνιο που εξελίσσεται εδώ και μήνες για να σταματήσει το φυσικό αέριο να είναι η πηγή των εντάσεων. Η Τουρκία δεν είναι πλέον διατεθειμένη να κάνει την παραμικρή κίνηση στο Κυπριακό. Χτίζει πάνω στο ναυάγιο του Κραν Μοντανά κατηγορώντας την ελληνοκυπριακή ηγεσία ότι δεν θέλει να μοιραστεί τίποτε με τους Τουρκοκύπριους. Γι’ αυτό απαιτεί να αναγνωριστεί καθεστώς συνδιαχείρισης Ελληνοκύπριων και Τουρκοκύπριων επί των ενεργειακών αποθεμάτων και σχεδιασμών της Κύπρου. Σε αντίποινα εφαρμόζει κατά το δοκούν δική της πολιτική στις ΑΟΖ με τον ισχυρό γεωτρητικό στόλο που απέκτησε τα τελευταία χρόνια – τώρα διαθέτει και 4ο υπερσύγχρονο πλοίο-γεωτρύπανο.\nΧαοτικές εισηγήσεις για το αέριο\nΗ κατάσταση με το φυσικό αέριο πιέζει αφόρητα τη Λευκωσία. Επί της ουσίας, το μεγαλεπήβολο ενεργειακό πρόγραμμα της Κυπριακής Δημοκρατίας έχει ακυρωθεί. Εμειναν πίσω μόνο σοβαρές ζημιές, το γκριζάρισμα των ΑΟΖ της και η διάλυση της συμφωνημένης βάσης επίλυσης για Ομοσπονδία.\nΟσα λέγονται εντός Κύπρου ως προτάσεις για το φυσικό αέριο μοιάζουν να είναι πλέον προϊόν μιας κακοκουρδισμένης ορχήστρας. Ο πρόεδρος Ν. Αναστασιάδης, αποδεσμευμένος από τις προσπάθειες επίλυσης εδώ και 5 χρόνια, δεν αισθάνεται την ανάγκη να δείξει πραγματισμό. Εμφανίζεται… γενναιόδωρος, έτοιμος να προσφέρει στους Τουρκοκύπριους μέρισμα από τα έσοδα του κυπριακού φυσικού αερίου, ακόμα και χωρίς λύση του Κυπριακού, αλλά ζητά από την Τουρκία να δεχτεί οριοθέτηση ΑΟΖ.\nΒέβαια, ούτε υποδομές φυσικού αερίου υπάρχουν ούτε επαρκή αποθέματα εντοπίστηκαν, ενώ η διαδικασία που προτείνει ο Κύπριος πρόεδρος συνεπάγεται και αναγνώριση της Κυπριακής Δημοκρατίας, κάτι που δεν πρόκειται να κάνει ποτέ η Τουρκία.\nΟ υποψήφιος για την προεδρία Ν. Χριστοδουλίδης ασπάζεται αυτού του είδους τις προσεγγίσεις και τις προωθούσε ως ΥΠΕΞ. Είχε στείλει φαξ στην τουρκική πρεσβεία στην Αθήνα, καλώντας την να δεχτεί από κοινού προσφυγή στη Χάγη!\nΕσχάτως προέκυψε άλλη μια πρόταση, από τον υποψήφιο πρόεδρο Ανδρέα Μαυρογιάννη, που ήταν τα τελευταία 8 χρόνια διαπραγματευτής. Κι αυτός εισηγήθηκε να προσφερθεί κυπριακό φυσικό αέριο προς την Τουρκία, αλλά και πιο φθηνό για τους Τουρκοκύπριους για να δημιουργηθούν «οργανικές συνθήκες ειρήνης».\nΚανένας εκ των «3» (Αναστασιάδης, Χριστοδουλίδης, Μαυρογιάννης) δεν ακουμπά στο ουσιώδες –πώς καταστράφηκε το διαπραγματευτικό πλαίσιο του ΟΗΕ που θα έλυνε τα προβλήματα της αξιοποίησης του φυσικού αερίου– κι ας ήταν οι κατ’ εξοχήν υπεύθυνοι.\nΚυριάκος Πιερίδης (εφημερίδα «Πολίτης» της Κύπρου)


ΦΩΤΙΑΔΗΣ ΑΘΑΝΑΣΙΟΣ Δ. (1913 - )\nΓεννήθηκε το 1913 στα Άνω Πεδινά Ζαγορίου. Έμαθε τα πρώτα γράμματα στο χωριό του και στα Ιωάννινα. Εισήχθη και ολοκλήρωσε τις σπουδές του στο Πανεπιστήμιο με άριστα. Ειδικεύτηκε στη Νευρολογία- Ψυχιατρική κι έγινε ο πρώτος νευρολόγος ψυχίατρος στην Ήπειρο. Έκανε μεταπτυχιακά στο Παρίσι, στον Καθηγητή LERNI και ήταν βοηθός και επιμελητής στο Νοσοκομείο του Ευαγγελισμού με διευθυντή τον Αναστασόπουλο.\nΥπηρέτησε ως έφεδρος αξιωματικός του Υγειονομικού σε μονάδα της 8ης Μεραρχίας και του Νοσοκομείου και στον πόλεμο του 1940 στο πρώτο Τάγμα Πολυβόλων Λόχων Τυφεκιοφόρων 8ης Μεραρχίας από περιοχή Καλπακίου έως την πρώτη γραμμή. Το 1948 δημιούργησε τη Νευροψυχιατρική μονάδα στο 406 Στρατιωτικό Νοσοκομείο. Διετέλεσε γραμματέας Ιατρικού Συλλόγου, ιατρός του αντιαλκοολικού αγώνα άνευ αμοιβής, μέλος πρωτοβάθμιων και δευτεροβάθμιων Υγειονομικών Επιτροπών. Συνεργάστηκε με τη Μητρόπολη και το Ίδρυμα Κοινωνικών Ασφαλίσεων.\nΕισήγαγε τη θεραπεία με ηλεκτροσόκ και έγραψε εργασίες στην Ελληνική και τη Γαλλική γλώσσα. Διετέλεσε Πρόεδρος της Εφορίας Εθνικού Σταδίου Ιωαννίνων. Τιμήθηκε με μετάλλιο από το στρατό και από τον Ιατρικό Σύλλογο. Είχε ιδιαίτερη ικανότητα στη διάγνωση και είχε τη βαθιά εκτίμηση των συναδέλφων του. Οι νέοι νευρολόγοι ψυχίατροι τον έβλεπαν σαν δάσκαλο. Η διατριβή του είχε σημαντική απήχηση και αποτέλεσε έναυσμα νεότερων επιστημονικών ερευνών σε πανευρωπαϊκή κλίμακα.\nΦωτιάδου Ερμηνεία, Ιατροί, Βίοι Παράλληλοι 1870 - 1943, Ιωάννινα, 1997, 116 - 118


Φαίνεται πως η πανδημία του κορονοϊού έχει επηρεάσει σε μεγάλο βαθμό τις ζωές όλων μας με διάφορους τρόπους. Κι ενώ η βιομηχανία της μόδας προσπαθεί να βρει νέους τρόπους να έρθει πιο κοντά στους καταναλωτές και να παρουσιάσει τα νέα projects, αυτή τη φορά μία ακόμα έκπληξη έρχεται από τον τομέα των αξεσουάρ. Ο Manolo Blahnik βάζει για πρώτη φορά online εκπτώσεις στο επίσημο website του. Οπότε, αν ήθελες να επενδύσεις σε ένα κομμάτι σχεδιαστή (η αλήθεια είναι πως είναι μία κίνηση που αποτελεί επένδυση για χρόνια) ήρθε η στιγμή σου. Μάλιστα κάποια από τα σχέδιά του έχουν έκπτωση 50%.\nΑπέκτησε ένα από τα iconic σχέδια του Manolo Blahnik στις πρώτες online εκπτώσεις του brand\nΌπως και πολλά ακόμα παπούτσια (γόβες και πέδιλα) που φόρεσε η θρυλική Carrie.\nΗ δημοσίευση κοινοποιήθηκε από το χρήστη Every Outfit on Sex & the City (@everyoutfitonsatc) στις 29 Ιούν, 2016 στις 10:36 πμ PDT\nΤώρα, ο σχεδιαστής διοργανώνει για πρώτη φορά online εκπτώσεις, στις οποίες μπορεί κανείς να αποκτήσει κάποια από τα πιο iconic σχέδιά του με μειωμένες τιμές έως και μείον 50%. Και είναι τόσο πρωτόγνωρο για το brand που δεν γνωρίζουμε αν θα επαναληφθούν ξανά.\nΕπίσης, δεν είναι γνωστό για πόσο ακριβώς θα διαρκέσουν. Οπότε, αν ψάχνεις να επενδύσεις σε ένα υπέροχο και διαχρονικό κομμάτι του Manolo Blahnik, τώρα είναι η ευκαιρία σου. Οι εκπτώσεις έχουν ξεκινήσει ήδη στο επίσημο website του, manoloblahnik.com.


Winners & Losers, Μάιος 2020 | mononews\nΕΟΔΥ: Δεν υπάρχει ένδειξη ότι η νέα υποπαραλλαγή έχει διαφορετικές ιδιότητες από την Όμικρον Διαβάστε περισσότερα\nΈτσι για τον μήνα Μάιο η ομάδα του mononews.gr θεωρεί ότι κερδισμένοι και χαμένοι του μήνα είναι οι εξής:\nΓιώργος Στάσσης, Πρόεδρος και Διευθύνων Σύμβουλος ΔΕΗ\nΓρηγόρης Δημητριάδης, Γενικός Γραμματέας του Πρωθυπουργού\nΓιώργος Περιστέρης, Πρόεδρος και Διευθύνων Σύμβουλος ΓΕΚ-ΤΕΡΝΑ\nΑπόστολος Βακάκης, ιδρυτής JUMBO\nΝίκος Σταθόπουλος, επικεφαλής BC Partners\nΓιάννα Αγγελοπούλου, πρόεδρος της Επιτροπής «Ελλάδα 2021»\nΣταύρος Ξαρχάκος – Φοίβος Δεληβοριάς, μουσικοσυνθέτες\nΝτόναλντ Τραμπ, πρόεδρος ΗΠΑ\nΑλέξης Γεωργούλης, ευρωβουλευτής ΣΥΡΙΖΑ\nΔιοικητής της Τραπέζης της Ελλάδος\nΟμόφωνη ήταν η απόφαση να παραμείνει Διοικητής της Τράπεζας της Ελλάδος ο κ. Γιάννης Στουρνάρας, ο οποίος θα είναι εκ των μακροβιότερων διοικητών της ΤτΕ, με τη δεύτερη 6ετή θητεία του να ξεκινά μέσα τις επόμενες μέρες.\n«Θέλω να διαβεβαιώσω ότι θα συνεχίσω να παραμένω προσηλωμένος στη βασική αποστολή της Τράπεζας της Ελλάδος, δηλαδή στη διασφάλιση της νομισματικής σταθερότητας και της ευστάθειας του χρηματοπιστωτικού συστήματος προς όφελος της χώρας και των Ελλήνων πολιτών», δήλωσε ο κ. Στουρνάρας.\nΟμόφωνη δεν ήταν μόνο η εκλογή Στουρνάρα από το υπουργικό συμβούλιο και από την αρμόδια Επιτροπή της Βουλής. Ομόφωνη ήταν και η πρόταση του Γενικού Συμβουλίου να ανανεωθεί η θητεία του, καθώς και τα τέσσερα μέλη του ΓΣ που πρόσκεινται στην αξιωματική αντιπολίτευση -ανάμεσα τους ο υποδιοικητής κ. Θόδωρος Μητράκος- ψήφισαν «ναι».\nΤώρα ο κ. Στουρνάρας «τρέχει» το σχέδιο της ΤτΕ για τη δημιουργία bad bank και μάλιστα αναμένεται να ανατεθεί σε σύμβουλο η εξειδίκευση της πρότασης, για την οποία έχει ήδη ενημερωθεί ο SSM.\nΌπως είναι γνωστό βασικοί άξονες του σχεδίου της ΤτΕ είναι η μεταφορά των κόκκινων δανείων που είναι σε καθυστέρηση άνω των τριών μηνών στην «κακή τράπεζα», στοχεύοντας με αυτό τον τρόπο στην άμεση εξυγίανση των ισολογισμών των τραπεζών.\nΗ συμμετοχή στο μοντέλο της bad bank θα είναι εθελοντική καθώς το σχέδιο θα είναι συμπληρωματικό των προσπαθειών που έχουν αναλάβει για τη μείωση των «κόκκινων» δανείων μέσω τιτλοποιήσεων ή πωλήσεων χαρτοφυλακίων. Κάθε τράπεζα θα επιλέγει εκείνη τα χαρτοφυλάκια που θα μεταφέρει, χωρίς να ανατρέπει τις συμφωνίες που έχει συνάψει με τις εταιρείες διαχείρισης κόκκινων δανείων, δηλαδή τους servicers, η συνδρομή των οποίων θα αποτελέσει μέρος της λύσης.\nΠρόεδρος και Διευθύνων Σύμβουλος ΔΕΗ\nΚράτησε γερά το τιμόνι της ΔΕΗ κατά τη διάρκεια της πανδημίας και πέτυχε να μην εμποδιστεί από αυτήν το πρόγραμμα ανάκαμψης που ξεκίνησε από το φθινόπωρο. Πέτυχε ταυτόχρονα την επιστροφή της εταιρείας στην κερδοφορία με 182 εκατ. EBITDA, στο πρώτο τρίμηνο.\nΌπως είπε στους 70 επενδυτές που παρακολούθησαν την τηλεδιάσκεψη τα 182 εκατ. EBITDA που παρουσίασε στο πρώτο τρίμηνο του 2020 επιβεβαιώνουν τον στόχο για άνω των 700 εκατ. EBITDA στο σύνολο του έτους, ενώ ανεμπόδιστο από την κρίση Covid 19 προχωρά το επιχειρησιακό σχέδιο της ΔΕΗ.\nΜάλιστα, σημείωσε, ότι πρόκειται για το δεύτερο τρίμηνο στη σειρά που επιβεβαιώνει τη στροφή της ΔΕΗ, ενώ προχωράει κανονικά το επιχειρησιακό σχέδιο και το πλάνο απολιγνιτοποίησης.\nΜέχρι το Σεπτέμβριο θα ολοκληρωθεί και η εθελουσία για 1000 περίπου εργαζομένους στα λιγνιτικά εργοστάσια, σύμφωνα με το σχεδιασμό μείωσης κόστους, και απολιγνιτοποίησης.\nΌπως τόνισε ο κ. Στάσσης το κόστος του προγράμματος εθελουσίας ύψους 35 εκατ. ευρώ θα αποσβεστεί σε ένα εξάμηνο, απαλλάσσοντας ταυτόχρονα την εταιρεία από μισθολογικό κόστους 70 εκατ. ευρώ ετησίως.\nΣυνεχής προσπάθειά του η βελτίωση της εισπραξιμότητας, που πήγε λίγο πίσω το μήνα του lockdown αλλά επέστρεψε σε κανονικό ρυθμό πλέον. Ωστόσο τα υψηλά ληξιπρόθεσμα που κληρονόμησε αποτελούν μόνιμη πρόκληση για τον ίδιο και την εταιρεία. Το εργαλείο της τιτλοποίησης ληξιπρόθεσμων οφειλών αναμένεται να προσδώσει στην εταιρεία ρευστότητα και ταυτόχρονα να αποτελέσει μια πρώτη ψήφο εμπιστοσύνης των επενδυτών, εν όψει της προετοιμασίας και ενός ομολόγου.\nΚαι δεν τελειώνουν εκεί η προκλήσεις για τον νέο δυναμικό μάνατζερ που πρέπει να προχωρήσει και τα επενδυτικά σχέδια της εταιρείας. Στο επίκεντρο της στρατηγικής του για τη ΔΕΗ και την εποχή μετά την Covid-19 κρίση, παραμένει η αναμόρφωση της εταιρείας με έμφαση στην καινοτομία των λειτουργιών της αλλά και μετάβαση μετά την απολιγνιτοποίηση και η ενίσχυση των Ανανεώσιμων Πηγών Ενέργειας.\nΓενικός Γραμματέας του Πρωθυπουργού\nΣτα δύσκολα ο Γρηγόρης Δημητριάδης είναι ένα από τα πρόσωπα στα οποία στρέφεται ο πρωθυπουργός και οι μήνες του κορονοϊού ήταν από τους πολύ δύσκολους.\nΟ γενικός γραμματέας του γραφείου του πρωθυπουργού είναι το δεξί χέρι του Κυριάκου Μητσοτάκη. Θεωρείται εξ απορρήτων συνεργάτης του από την εποχή που ήταν υπουργός Διοικητικής Μεταρρύθμισης και Ηλεκτρονικής Διακυβέρνησης (2013). Ακολούθησε τον Κυριάκο Μητσοτάκη στα γραφεία της Νέας Δημοκρατίας, όταν εξελέγη πρόεδρος του κόμματος, ως διευθυντής του Γραφείου του Προέδρου με αρμοδιότητα την πολιτική και εκλογική στρατηγική του κόμματος.\nΜετά τον Ιούλιο του 2019 το γραφείο του μεταφέρθηκε στο Μέγαρο Μαξίμου, όπου ανέλαβε καθήκοντα διευθυντή του Γραφείου του Πρωθυπουργού. Ως γενικός γραμματέας του πρωθυπουργού καθοδηγεί, επιβλέπει, συντονίζει και διαμορφώνει την κυβερνητική πολιτική, την επιχειρησιακή και επιτελική λειτουργία του Μεγάρου Μαξίμου και λειτουργεί ως ύπατος συντονιστής των νομοθετικών, πολιτικών και επικοινωνιακών ενεργειών.\nΣυχνά του αποδίδεται η φράση «το ’χω, το ’χω», δείγμα της ετοιμότητας στην οποία βρίσκεται όταν του ανατίθεται ένα νέο πρότζεκτ. Θεωρείται από τους στενούς συνεργάτες του πρωθυπουργού, ίσως και ο πιο στενός, είναι μάλιστα και ανηψιός του Κυριάκου Μητσοτάκη από την αδελφή του, Κατερίνα, γεγονός που έφερε και την σχετική κριτική από την αντιπολίτευση.\nΠάντως, λέγεται ότι ο κ. Δημητριάδης ήταν από τους πρώτους που πίστεψαν στο «άστρο» του σημερινού πρωθυπουργού, στάθηκε δίπλα του και εργάστηκε σκληρά για να φτάσει εδώ που είναι σήμερα.\nΟ Γρηγόρης Δημητριάδης είναι γεννημένος το 1979. Σπούδασε νομική στο Queen Mary and Westfield College, University of London και συνέχισε τις σπουδές του στο City Business School στον τομέα της ναυτιλίας, του εμπορίου και των χρηματοοικονομικών.\nΠριν ασχοληθεί με την πολιτική, υπήρξε μάχιμος δικηγόρος, ενώ το 2008 ίδρυσε το δικό του δικηγορικό γραφείο.\nΠολιτικά χαρακτηρίζεται ως κεντρώος και μετριοπαθής και καταφέρνει να λειτουργεί ενωτικά ανάμεσα στις τάσεις εντός του κόμματος.\nΠρόεδρος και Διευθύνων Σύμβουλος ΓΕΚ-ΤΕΡΝΑ\nΟ Γιώργος Περιστέρης, σύμβολο της σύγχρονης ελληνικής επιχειρηματικότητας στην πράσινη ενέργεια, απέδειξε και με τους δύο ομίλους, ΓΕΚ ΤΕΡΝΑ και ΤΕΡΝΑ ΕΝΕΡΓΕΙΑΚΗ, ότι η μακροπρόθεσμη στρατηγική στην πράσινη ενέργεια και το περιβάλλον και οι συνεχείς επενδύσεις εξασφαλίζουν την ανάπτυξη και αποτελούν την καλύτερη άμυνα στις δύσκολες περιόδους.\nΕπένδυσε πρώτος και περισσότερο στην πράσινη ενέργεια και συνεχίζει να ανοίγει το δρόμο στις εξελίξεις στην ελληνική αγορά, αφού επίσης πρώτος μίλησε για τα έργα αποθήκευσης ενέργειας και αντλησιοταμίευσης που αποτελούν το επόμενο στάδιο για την περαιτέρω διείσδυση των ΑΠΕ. Και είναι πάντα εκεί για να ωθήσει τις εξελίξεις, θυμίζοντας ότι «επειδή το 2025 είναι “αύριο” και επειδή τα έργα αντλησιοταμίευσης έχουν πολύ μεγάλο χρόνο υλοποίησης, θα πρέπει να ξεκαθαριστεί σύντομα το θεσμικό πλαίσιο, έτσι ώστε η επενδυτική απόφαση από τους επενδυτές να μπορεί να παρθεί εντός του 2020, θέτοντας ένα σφιχτό χρονοδιάγραμμα τουλάχιστον για τα θέματα αντλησιοταμίευσης, ούτως ώστε να μπορεί να ξεκινήσει η υλοποίηση των έργων αρχές του 2021».\nΈχει αποδείξει πολλές φορές την αποφασιστικότητά του να στηρίξει την ελληνική οικονομία και προχωρά σε σημαντικές επενδύσεις μεγάλης εγχώριας προστιθέμενης αξίας.\nΣυγκεκριμένα, έχει ήδη δρομολογήσει ένα ευρύ επενδυτικό πρόγραμμα ύψους περίπου 3 δισ. ευρώ στους τομείς της καθαρής ενέργειας, της αποθήκευσης ενέργειας με αντλησοταμίευση, της ηλεκτροπαραγωγής από φυσικό αέριο, των υποδομών και των έργων περιβάλλοντος και διαχείρισης απορριμμάτων και συνεχίζει. Αναμένει εξελίξεις και σε νέες επενδυτικές πρωτοβουλίες στις οποίες συμμετέχει αξίας άνω του 1 δισ. ευρώ.\nΚαι ο όμιλος ΓΕΚ ΤΕΡΝΑ συνέχισε και το 2019 να επενδύει στην Ελλάδα σε τομείς αυξημένης εγχώριας προστιθέμενης αξίας (καθαρή ενέργεια κι υποδομές), όπως κάνει συνεχώς κι αδιαλείπτως τα τελευταία χρόνια, ακόμα και κατά την περίοδο της μακροχρόνιας οικονομικής κρίσης που αντιμετώπισε η χώρα.\nΠρόεδρος ΔΣ Jumbo\nΓια άλλη μια φορά o Απόστολος Βακάκης απέδειξε πόσο ικανός επιχειρηματίας είναι. Και πως δεν έφθασε τυχαία εκεί που είναι σήμερα. Σε μια από τις πιο ύπουλες και αναπάντεχες κρίσεις που γνώρισε η παγκόσμια οικονομία κατάφερε με μοναδική μαεστρία να κρατήσει την Jumbo μακριά από τις κακοτοπιές και να την οδηγεί με ασφάλεια στην επόμενη μέρα. Μάλιστα, η απόδοση της εταιρείας μετά την άρση του lockdown εξέπληξε ακόμη και τον ταλαντούχο επιχειρηματία. «Τα μέχρι στιγμής αποτελέσματα είναι εκνευριστικά ενθαρρυντικά…, οι προβλέψεις για μειωμένη ζήτηση διαψεύστηκαν κατηγορηματικά», σημείωσε χαρακτηριστικά.\nΤα αισιόδοξα μηνύματα που έρχονται από το «μέτωπο της κατανάλωσης» ανάγκασαν τον κ. Βακάκη να αναθεωρήσει τις πολιτικές μείωσης του κόστους. Δήλωσε μάλιστα πως δεν προτίθεται να προχωρήσει σε περικοπές κόστους, αλλά ούτε σκοπεύει να κάνει χρήση των βοηθητικών διατάξεων που έχει ανακοινώσει η κυβέρνηση ενώ θα προχωρήσει κανονικά σε προσλήψεις εποχικών, για να καλυφθούν οι άδειες του μόνιμου προσωπικού.\nΟ κ. Βακάκης δεν ξέχασε όμως και τους μετόχους και φρόντισε να τους επιβραβεύσει για την στήριξη στην εταιρεία, προχωρώντας σε έκτακτη χρηματική ενίσχυση. «Το μοντέλο Jumbo», υπογράμμισε απευθυνόμενους στους μετόχους, «είναι μερισματικό, παράγει μερίσματα και στις καλές και στις κακές εποχές, δεν μπορεί να σταματήσει».\nΞεκαθάρισε ωστόσο πως παραμένει… Σκρουτζ Μακ Ντακ για χάρη της εταιρείας, η οποία ξεχειλίζει από ρευστότητα. Είναι χαρακτηριστικό ότι η Jumbo ξεκίνησε την εφετινή δύσκολη χρονιά, έχοντας 637 εκατ. ευρώ διαθέσιμα σε μετρητά! Δηλαδή 331,4 εκατ. ευρώ παραπάνω από τις τρέχουσες υποχρεώσεις της σε δάνεια και μισθώσεις.\nEπικεφαλής BC Partners\nΜετά από έναν τετραετή κύκλο διαδοχικών προσπαθειών από τις πιστώτριες τράπεζες, ο στόχος επιτεύχθηκε. Στις 28 Μαΐου ολοκληρώθηκε η εξαγορά της τηλεπικοινωνιακής Forthnet, με μοχλό τη United Croup, η οποία είναι ενταγμένη στο χαρτοφυλάκιο της βρετανικής ΒC partners. Μιας εκ των ισχυρότερων εταιρειών, ιδιωτικών επενδυτικών κεφαλαίων στον κόσμο. Στο τιμόνι της οποίας, ως εταίρος, Πρόεδρος της Επιτροπής Διαχείρισης Χαρτοφυλακίου και μέλος της Εκτελεστικής Επιτροπής, βρίσκεται ο Νίκος Σταθόπουλος.\nΓια τον οξυδερκή Έλληνα fund manager, που έχει μακρά και αποτελεσματική θητεία στις αγορές, αυτό το deal με τη Forthnet, είναι κατά σειράν το τέταρτο «στεφάνι» του στο επιχειρηματικό σκηνικό της χώρας.\nΗ αρχή για τον Νίκο Σταθόπουλο έγινε το 2005, όταν ως στέλεχος τότε της Apax Partners διαδραμάτισε πρωταγωνιστικό ρόλο στην εξαγορά της της TIM Hellas. Της σημερινής δηλαδή… Wind Hellas, η οποία στην πορεία των χρόνων άλλαξε χέρια και ξαναβρίσκεται σε τροχιά πώλησης.\nΤο 2006 ο Νίκος Σταθόπουλος, ως επικεφαλής πια της ΒC partners, έκανε το δεύτερο επιχειρηματικό «γάμο» στην Ελλάδα με τη εξαγορά της Hyatt Regency. Tων καζίνο της Πάρνηθας και της Θεσσαλονίκης, στα οποία σήμερα δεν έχει παρά μια πολύ μικρή συμμετοχή.\nΑκολούθησε το 2015 η εξαγορά της ελληνικής φαρμακευτικής εταιρείας Pharmathen, για να έρθει τώρα η σειρά της Forthnet.\nΌπως όλα δείχνουν, το στρατηγικό σχέδιο της ΒC partners είναι η δημιουργία ενός βαλκανικού τηλεπικοινωνιακού πόλου υπό την “United Group”. Η οποία έχει ήδη παρουσία σε Σερβία, Βοσνία-Ερζεγοβίνη, Μαυροβούνιο, Σλοβενία, Κροατία, Βουλγαρία και πλέον, μέσω της Forthnet και στην Ελλάδα. Με δεδομένη τη δραστηριότητα αλλά και την τεχνογνωσία της United Group στη συνδρομητική τηλεόραση και τις τηλεπικοινωνίες, οι συνέργειες με τη Forthnet, αναμένεται να είναι ευρύτερες. Κι όλα αυτά, όταν από πλευράς της ΒC partners υπάρχει το δεδηλωμένο ενδιαφέρον για τη Wind Hellas, όπως επίσης και για τη θυγατρική του ΟΤΕ στη Ρουμανία.\nΟ Νίκος Σταθόπουλος τέλειωσε το Κολλέγιο Αθηνών, μπήκε πρώτος στη ΑΣΟΕΕ, τέλειωσε αριστούχος, πήρε υποτροφία για το φημισμένο πανεπιστήμιο του Χάρβαρντ κι έπειτα μπήκε στο στίβο των επενδύσεων. Θεωρείται αυθεντία στο ανακαλύπτει επενδυτικές ευκαιρίες και πιστεύει ότι η Ελλάδα έχει τέτοιες…\nΈχασε στελέχη. Έχασε χρήματα. Έχασε χρόνο. Έχασε αξιοπιστία (κι άλλη!). Η Γιάννα Αγγελοπούλου βρίσκεται ήδη, και το ξέρει, σε δυσμενή θέση, όπως μαρτυρούν η αμηχανία της, ο κενός και άνευ ουσιαστικού περιεχομένου λόγος της, η επανάληψη των αυτών στερεότυπων απαντήσεων σε σημαντικά ερωτήματα, που έχουν προκύψει έως τώρα από τα έργα και τις ημέρες του «Ελλάδα 2021», η αδυναμία αντίληψης -ή μήπως ηθελημένη άρνηση;- των λαθών που έχουν ήδη συντελεστεί.\nΌλα πασιφανή στην πρόσφατη συνέντευξη, που χρειάστηκε να δώσει η πρόεδρος της Επιτροπής, όχι τόσο για να ανακοινώσει δράσεις, πρωτοβουλίες και προγράμματα, γιατί όπως αποδείχθηκε ελάχιστα έχουν τελεσφορήσει ως τώρα –αντίθετα, τα προβλήματα αναδείχθηκαν- αλλά για να «απαντήσει» δια ζώσης στην κριτική που δέχεται. Ανεπιτυχής η προσπάθεια. Γιατί όσο κι αν το «πρόσωπο», όπως λέγεται, είναι πάντα πειστικότερο των όποιων τυπικών ανακοινώσεων, στην προκειμένη περίπτωση δεν λειτούργησε.\nΕπαναλαμβάνοντας τα ίδια και τα ίδια, χιλιοειπωμένες δικαιολογίες δηλαδή, σαν μαγνητόφωνο που έχει κολλήσει, η κυρία Αγγελοπούλου δεν άφησε την παραμικρή ελπίδα ότι κάποια λάθη μπορεί να έχουν γίνει μαθήματα και δεν θα επαναληφθούν…\nΣτο μεταξύ, άφαντοι και οι νέοι χορηγοί, για την οικονομική κάλυψη του προγράμματος, γεγονός που έχει προκαλέσει μεγάλο πονοκέφαλο στην πρόεδρο, που δήλωσε πάντως με υπερηφάνεια (!) ότι προχώρησε σε μεγάλες μειώσεις μισθών των εργαζομένων στην «Ελλάδα 2021».\nΑλλά το κυριότερο αφορά την ίδια: Σ΄αυτήν την πανστρατιά του Ελληνισμού, στην οποία κληθήκαμε όλοι να συμμετάσχουμε, για να τιμήσουμε τον αγώνα της απελευθέρωσης του ελληνικού έθνους και να δώσουμε το μήνυμα της συνέχειάς του στο χρόνο, η κυρία Γιάννα Αγγελοπούλου μοιάζει ξένο σώμα. Την φιλοπατρία της δεν την αρνήθηκε κανείς. Και μόνο η παρουσία της όμως, από έναν άλλο κόσμο, που ανακαλεί μάλιστα μνήμες μιας χώρας που είχε πάρει λάθος δρόμο, όπως οδυνηρά αποδείχθηκε, μόνον ως ενοποιητικό στοιχείο δεν μπορεί να λειτουργήσει. Με απλά λόγια η Γιάννη Αγγελοπούλου όχι μόνον δεν ενώνει αλλά διχάζει τους Έλληνες.\nΑυτό ήταν το ζητούμενο για την Ελλάδα του 2021; Μάλλον όχι…\nΣταύρος Ξαρχάκος - Φοίβος Δεληβοριάς\nΑρνητικοί «πρωταγωνιστές» από τον καλλιτεχνικό χώρο ο Σταύρος Ξαρχάκος και ο Φοίβος Δεληβοριάς διακρίθηκαν αυτήν την δύσκολη άνοιξη σε μοναδικά ταλέντα έκφρασης απύθμενου μίσους, διαστρεβλωμένων πληροφοριών και παραμόρφωσης της πραγματικότητας. Γιατί; Γιατί έτσι τους βόλευε. Προσωπικά και πολιτικά. Με κίνητρα οικονομικά σε κάθε περίπτωση και με αφορμή τις επιπτώσεις από τα μέτρα για την αντιμετώπιση του κορωνοϊού, που όμως δεν έπληξαν -και πλήττουν ακόμη- μόνον τους ίδιους.\nΑλλά να, που καμιά φορά η αλήθεια βγαίνει μπροστά από μόνη της, όσο κι αν καταβάλλονται προσπάθειες για να μείνει κρυφή. Γιατί όσες κατηγορίες κι αν εκτόξευσαν, όσες εμφανίσεις στα media κι αν έκαναν, όποιες βαρύγδουπες δηλώσεις δημοσιοποίησαν, δεν κατόρθωσαν να κρύψουν, ότι για τις «ιδιαιτερότητες» του κλάδου τους, έχουν ευθύνη όλοι τους και φυσικά και οι ίδιοι. Εκείνη η αδήλωτη εργασία, δεν ήταν μυστικό, αφού είχε γίνει πια καθεστώς για όλους τους «μικρούς» μουσικούς, τραγουδιστές και άλλους εργαζόμενους αυτού του χώρου. Ήταν άλλωστε πάντα βασική προϋπόθεση για να βρουν δουλειά, κάτι το οποίο επέβαλλαν οι «μεγάλοι». Τη στιγμή φυσικά, που κάθε Έλληνας, ακόμη και με το ελάχιστο εισόδημα είναι υποχρεωμένος να τηρεί τις φορολογικές του υποχρεώσεις…\nΑυτή την ασυδοσία που επικρατεί τον χώρο ήρθε να αποκαλύψει η επιδημία. Αυτήν προσπάθησαν να κρύψουν και οι δύο άξιοι κατά τα άλλα δημιουργοί. Αυτή την τραγική κατάσταση βρήκε και η υπουργός Πολιτισμού, την οποία θέλησαν να στήσουν στο απόσπασμα, γιατί δήθεν άφησε τους καλλιτέχνες αβοήθητους. Ψέμα ασύστολο. Βρέχει χρήματα για όλους εδώ και καιρό κι αυτό δεν κρύβεται.\nΠού είναι η «βλαπτική έπαρση» για την οποία κατηγόρησε ο Σταύρος Ξαρχάκος την Λίνα Μενδώνη; Οι επιχορηγήσεις προς όλους είναι η καλύτερη απάντηση. Πού είναι και οι… μαζικές απαγορεύσεις τραγουδιών και οι μηνύσεις που ανήγγειλε ο Φοίβος Δεληβοριάς; Ούτε καν οι «δικοί του» δεν τον ακολούθησαν, όταν είδαν ότι όχι μόνον δεν θα χάσουν αλλά μπορεί να βγουν και κερδισμένοι.\nΗ μισαλλοδοξία εν τέλει εδώ πληρώνεται.\nΣτο άκουσμα της λέξης loser, ένα είναι το όνομα που μας έρχεται αυτομάτως στο μυαλό: Αυτό του Αμερικανού Πρόεδρου, Ντόναλντ Τραμπ.\nΚαι τι δεν έγινε το τελευταίο διάστημα στις Ηνωμένες Πολιτείες, με πρωταγωνιστή των εξελίξεων τον Αμερικανό Πρόεδρο, που βρισκόταν εκεί για να κάνει τα πράγματα ακόμη χειρότερα απ’ ό,τι ήδη ήταν.\nΟι ΗΠΑ βιώνουν ίσως μία από τις χειρότερες περιόδους στην ιστορία τους, καθώς τα ανοιχτά, «ματωμένα» μέτωπα είναι πολλά και όλα έχουν φόντο την λανθασμένη διαχείριση της αμερικανικής Προεδρίας.\nΤο κακό ξεκίνησε με την κατά πολύ αργοπορημένη αντίδραση της Πολιτείας στην εμφάνιση και εξάπλωση του κορονοϊού, καθώς ο Αμερικανός Πρόεδρος πίστεψε ότι επρόκειτο για κάτι ασήμαντο, που ήταν θέμα ημερών να τελειώσει. Οι εκτιμήσεις του δυστυχώς έπεσαν έξω, με αποτέλεσμα δεκάδες χιλιάδες άνθρωποι να χάσουν τη ζωή τους, ανάγοντας την χώρα στο κράτος εκείνο που σημείωσε τις μεγαλύτερες απώλειες σε ανθρώπινη ζωή σε ολόκληρο τον πλανήτη.\nΈτσι, η παντοδυναμία της Αμερικής «γκρεμίστηκε» μπροστά στα μάτια ολόκληρου του κόσμου, που παρακολουθούσε άλλα κράτη, πολύ πιο ανίσχυρα, όπως και την χώρα μας, να διαχειρίζονται με επιτυχία την κρίση δημόσιας υγείας, την ώρα που η ισχυρή Αμερική θρηνούσε καθημερινά εκατοντάδες θύματα, εξαιτίας των πολιτικών αποφάσεων του Τραμπ.\nΜε την κατάσταση της πανδημίας να μην έχει αντιμετωπιστεί επιτυχώς ακόμη, άλλο ένα γεγονός ήρθε για να «αποτελειώσει» τον Τραμπ, αλλά και την αμερικανική κοινωνία, που κλονίζεται βαθιά και «παλεύει» αυτές τις ημέρες με τους δαίμονές της. H δολοφονία του 46χρονου Αφροαμερικανού Τζορτζ Φλόιντ από λευκούς αστυνομικούς, κατά την βίαιη προσαγωγή του για έλεγχο σχετικά με ένα πλαστό χαρτονόμισμα ξύπνησε στις Ηνωμένες Πολιτείες το «τέρας» του ρατσισμού κατά των μαύρων, στον οποίο η χώρα διαθέτει δυστυχώς μακρά και θλιβερή ιστορία.\nΠαράλληλα, όμως, ανέδειξε και την ανοχή του Αμερικανού Προέδρου σε τέτοια περιστατικά, ο οποίος προτίμησε να επικεντρωθεί στις αντιδράσεις και τις μαζικές διαδηλώσεις που προκλήθηκαν, απειλώντας θεούς και δαίμονες ότι θα κατεβάσει τον αμερικανικό στρατό στους δρόμους και όχι σε αυτό καθαυτό το γεγονός.\nΣχεδόν από την αρχή της Προεδρίας του, ο Τραμπ υπήρξε μία αμφιλεγόμενη προσωπικότητα, που προκαλούσε ποικίλες αντιδράσεις, τόσο για τις πολιτικές του, όσο και για τις δημόσιες τοποθετήσεις του. Το τελευταίο διάστημα, ωστόσο, ο Τραμπ κατάφερε κάτι πολύ μεγαλύτερο: να συνδέσει άρρηκτα το όνομά του με μία από τις τραγικότερες περιόδους των Ηνωμένων Πολιτειών.\nΚι αυτό ο κόσμος θα το θυμάται. Όχι μόνο όταν ρίξει την ψήφο του στην επερχόμενη κάλπη του Νοεμβρίου για την Προεδρία. Θα το θυμάται για πάντα.\nΣχεδόν δύο μήνες «καραντίνας» και επιβεβλημένου περιορισμού στάθηκαν αρκετοί για να γνωρίσουμε και όσοι δεν γνωρίζαμε μέχρι τώρα Netflix, Cosmote TV και άλλα κανάλια, να δούμε ταινίες που πάντα θέλαμε να δούμε και δεν είχαμε βρει τον χρόνο να το κάνουμε, να ανταλλάξουμε απόψεις για σειρές, να ανακαλύψουμε νέους για εμάς ηθοποιούς, σκηνοθέτες και ούτω καθ’ εξής. Οι μέχρι τότε συνήθειές μας είχαν άλλωστε διακοπεί αιφνιδίως και μαζί με αυτές και οι αγαπημένες μας ελληνικές τηλεοπτικές παραγωγές, μπαίνοντας στο «ψυγείο» μέχρι να τελειώσει η κρίση.\nΉταν, λοιπόν, με μια δόση προσμονής, χρωματισμένης από την επιθυμία μας να επιστρέψουμε το ταχύτερο δυνατό στην κανονικότητα της προ πανδημίας καθημερινότητάς μας, που περιμέναμε να ανακοινωθούν ότι ξαναρχίζουν κανονικά οι εκπομπές και οι σειρές που παρακολουθούσαμε στην ελληνική τηλεόραση. Μεταξύ αυτών, και η πολυσυζητημένη και πολυαγαπημένη σειρά «Άγριες Μέλισσες». Κατά πολλούς, μία από τις καλύτερες ελληνικές παραγωγές των τελευταίων πολλών ετών.\nΠρώτο επεισόδιο μετά τη λήξη του συναγερμού και η Ελλάδα βρίσκεται παρατεταγμένη μπροστά στις τηλεοπτικές οθόνες να δει το… Λενιώ. Τους Σεβαστούς, τον δάσκαλο, τα δράματα στο Διαφάνι. «Ρουφάμε» το πρώτο επεισόδιο. Κι όμως, πριν ακόμα τελειώσει, κοιταζόμαστε φευγαλέα μεταξύ μας, μην τολμώντας -με τον ενδόμυχο φόβο της «προδοσίας» ενός αγαπημένου ή της δικής μας πραγματικότητας που τόσο αιφνίδια μας είχαν στερήσει και τόσο είχαμε λαχταρήσει- ότι… είχαμε βαρεθεί!\nΣχεδόν δύο μήνες «καραντίνας» μάς έδωσαν την ευκαιρία να γνωρίσουμε και να κάνουμε δικά μας καινούργια πράγματα, διαφορετικού είδους παραγωγές, άλλους ρυθμούς, ένταση και χρώμα, ειδικά στις σειρές. Μια εμπειρία που μας άλλαξε και αυτή, σε κάποιο βαθμό, χωρίς να το καταλάβουμε. Κάτι που φάνηκε -σχεδόν με πόνο- άμα τη επιστροφή μας στις αγαπημένες, παλιές μας συνήθειες, που τόσο είχαμε νοσταλγήσει. Γιατί αυτό με το οποίο ήρθαμε αντιμέτωποι μετά την «καραντίνα» ήταν, πέρα από νοσταλγίες και συναισθηματισμούς, η φτώχεια της ελληνικής τηλεόρασης. Συνολικά. Πολύ δράμα, φτωχές παραγωγές ακόμη και στις λαμπρές εξαιρέσεις, πολύς συναισθηματισμός χωρίς βάθος και ουσία και, το σημαντικότερο, η αδυναμία να παρασύρουν τον τηλεθεατή σε έναν διαφορετικό κόσμο. Σε έναν κόσμο που θα μπορούσε να του ανοίξει νέους ορίζοντες (αισθητικά, νοητικά, ψυχικά, ακόμη και γνωστικά), να του δώσει ερεθίσματα και να τον βγάλει από αυτό που κάποιοι αποκαλούν «comfort zone».\nΑυτό δεν σημαίνει ότι θα σταματήσουμε να βλέπουμε τις σειρές και τις εκπομπές που αγαπήσαμε. Πλέον, όμως, έχουμε περισσότερες απαιτήσεις…\nΌτι ο Δημήτρης Παπαδημούλης είναι ένας ευκατάστατος ευρωβουλευτής το γνωρίζαμε από τα προηγούμενα χρόνια. Φέτος όμως προκλήθηκε μέγας σάλος από την αποκάλυψη ότι ο αντιπρόεδρος του Ευρωπαϊκού Κοινοβουλίου εξασφαλίζει ένα επιπλέον εισόδημα μισθώνοντας διαμερίσματα που αγόρασε το 2018 στο κέντρο της Αθήνας σε προγράμματα φιλοξενίας προσφύγων και μεταναστών τα οποία «τρέχουν» Μη Κυβερνητικές Οργανώσεις (ΜΚΟ).\nΠου σημαίνει ότι ο ευρωβουλευτής του ΣΥΡΙΖΑ αυξάνει το εισόδημά του με μέρος των κοινοτικών κονδυλίων, τα οποία έχει εξασφαλίσει η χώρα για την αντιμετώπιση του προσφυγικού προβλήματος.\nΗ αποκάλυψη προκάλεσε μια θυελλώδη συζήτηση, ειδικά στο twitter, με αρκετούς χρήστες να χαρακτηρίζουν τον ευρωβουλευτή «επαγγελματία αλληλέγγυο» και «ανθρωπιστή με το αζημίωτο», ενώ υπήρξαν πληροφορίες για δυσφορία και προβληματισμό και στην ηγεσία της Κουμουνδούρου.\nΟ ίδιος παραδέχτηκε πως τρία από αυτά τα διαμερίσματα φιλοξενούν πρόσφυγες, ενοικιασμένα από ΜΚΟ στο πλαίσιο του προγράμματος ΕΣΤΙΑ. Είπα, μάλιστα, ότι εισπράττει μόλις «5,5 ευρώ το τετραγωνικό», προσθέτοντας: «Αυτοί δεν μας έλεγαν ‘αν θέλετε πρόσφυγες, να τους πάρετε στα σπίτια σας;’».\nΤο γεγονός ότι ο κ. Παπαδημούλης, ευρωβουλευτής του ΣΥΡΙΖΑ, γίνεται αφορμή για να επανέλθουμε στην συζήτηση περί «νόμιμου και ηθικού» είναι αυτομάτως ένα πρόβλημα στην θεωρία περί ηθικού πλεονεκτήματος της Αριστεράς.\nΟ αγαπημένος ηθοποιός και νυν ευρωβουλευτής κατάφερε για μία ακόμη φορά να μονοπωλήσει το ενδιαφέρον, δυστυχώς όμως και πάλι όχι για καλό.\nΑφορμή για τα νέα επικριτικά σχόλια στάθηκε η δημοσίευση του πόθεν έσχες του ευρωβουλευτή, που αποκάλυψε…μηδενικά εισοδήματα για το 2018.\nH κενή σελίδα στη θέση των δηλωτέων εισοδημάτων στην δήλωση που υποχρεούται να κάνει ο κ. Γεωργούλης, στο πλαίσιο του ρόλου του ως ευρωβουλευτής, ήταν πραγματικά ένα θέαμα εντυπωσιακό, από εκείνα που δεν έχουμε συνηθίσει να βλέπουμε διαβάζοντας τα πόθεν έσχες των επιφανών πολιτών της χώρας μας.\nΗ αντίδραση; Άμεση και καυστική, όπως αυτή που έχει συνηθίσει, άλλωστε, να δέχεται ο κ. Γεωργούλης, ιδιαίτερα από την εκλογή του στην Ευρωβουλή και μετά. Οι επικριτές του δεν δίστασαν να σχολιάσουν ξεκάθαρα πως κάτι τέτοιο δεν μπορεί φυσικά να είναι αληθές, τοποθετώντας τον ηθοποιό για ακόμη μία φορά στο «κοπάδι των μαύρων προβάτων».\nΟ ίδιος κλήθηκε φυσικά να τοποθετηθεί επί της…πρωτότυπης αυτής δήλωσης, σπεύδοντας να εξηγήσει ότι ναι μεν το 2018 ήταν επαγγελματικά δραστήριος, ωστόσο όχι εδώ, αλλά στο εξωτερικό.\nΈτσι, ο Ευρωβουλευτής μας εξήγησε ότι είναι νομοταγής πολίτης, σε άλλη χώρα ωστόσο, ενώ ανάμεσα στα λεγόμενά του υπήρχε και η ομολογία ότι ίσως να είχε κάποια σύντομη δραστηριότητα στην Ελλάδα, η οποία να του «ξέφυγε».\nΤο ζήτημα αυτό ήρθε να γίνει το κερασάκι στην τούρτα της δυσαρέσκειας που είχε ήδη δημιουργήσει ο κ. Γεωργούλης στην κοινή γνώμη, με την απόφασή του να συμμετέχει και πάλι ως κριτής στο Your Face Sounds Familiar του Ant1.\nΗ είδηση αυτή έκανε πολλούς να διερωτηθούν γιατί ο πρόσφατα εκλεγμένος Ευρωβουλευτής αποφάσισε να παραμελήσει τον σημαντικότατο πολιτικό ρόλο που του ανέθεσαν οι πολίτες που τον ψήφισαν και τον εμπιστεύθηκαν και να επιλέξει να ασχοληθεί με τα γνώριμα μονοπάτια της showbiz.\nΟι ίδιοι συμπέραναν, τελικά, αυτό που συνηθίζουμε να περιγράφουμε ως «money makes the world go round» ή αλλιώς ότι ο βουλευτής άφησε τον «γάμο και πήγε για πουρνάρια».\nΑς ελπίσουμε, τουλάχιστον, ότι οι αμοιβές του από το Your Face Sounds Familiar θα του φτάσουν για να έχει να δηλώσει ένα κάποιο εισόδημα την επόμενη φορά…


Δημοτική Ομάδα ΑΚΕΛ Λευκωσίας – Έπληξε την αξιοπιστία του Δήμου η Πλατεία Ελευθερίας\nΗ Δημοτική Ομάδα του ΑΚΕΛ- Αριστερά- Νέες Δυνάμεις νιώθει την ανάγκη να τοποθετηθεί δημόσια για τη μεγάλη καθυστέρηση που παρατηρείται στην υλοποίηση του έργου της Πλατείας Ελευθερίας. Θεωρεί ότι η διαχείριση του έργου έχει πλήξει ανεπανόρθωτα την αξιοπιστία του Δήμου Λευκωσίας και του ίδιου του Δημάρχου Κωνσταντίνου Γιωρκάτζη.\nΣτην ανακοίνωση η Δημοτική Ομάδα του ΑΚΕΛ αναφέρει ότι, για ένα έργο που ξεκίνησε στις 13 Φεβρουαρίου του 2012, με ορίζοντα ολοκλήρωσης τα δυο χρόνια τόσο για την ανάπλαση της Πλατείας Ελευθερίας όσο και τη δημιουργία διώροφου χώρου στάθμευσης στη Λεωφόρο Ομήρου, φτάσαμε σήμερα, πέντε χρόνια μετά, να μην γνωρίζουμε πότε θα ολοκληρωθεί το… μισό έργο.\nΟι αλλεπάλληλες αναβολές καταγράφονται σε δηλώσεις του ίδιου του Δημάρχου ο οποίος ακόμα και λίγο πριν τις πρόσφατες δημοτικές εκλογές διαβεβαίωνε ότι απλώς «παρουσιάζεται καθυστέρηση μερικών μηνών». Ακόμα και προχθες ο κ. Γιωρκάτζης, στην παρουσία του εργολάβου, παρέτεινε αυθαίρετα την αποπεράτωση του έργου μέχρι το τέλος του 2017 πριν την αξιολόγηση του Αρχιτέκτονα που είναι ο καθ’ ύλην αρμόδιος, γεγονότος που δημιουργεί ερωτηματικά και κινδύνους για τα οικονομικά συμφέροντα του Δήμου.\nΟ κ. Γιωρκάτζης επιμένει να αποδίδει τη μεγάλη καθυστέρηση στην πολυπλοκότητα του έργου, στις αρχαιότητες, στη διακοπή του συμβολαίου με τον πρώτο εργολάβο και στη διαδικασία επαναπροκήρυξης προσφορών.\nΕίναι γεγονός ότι οι αλλεπάλληλες ακυρώσεις των προσφορών είχαν καθυστερήσει τα έργα. Δεν υπάρχει, όμως, δικαιολογία για την καθυστέρηση των 46 εβδομάδων που παρατηρείται από την επανέναρξη των εργασιών στις 14 Ιανουαρίου 2015 (το έργο αναμενόταν να ολοκληρωθεί στις 6.4.2016).\nΟύτε οι συνεχείς αναφορές στην πολυπλοκότητα του έργου μπορούν πλέον να πείσουν κανένα. Αν το στοιχείο αυτό δεν λήφθηκε υπόψη από τους Μελετητές κατά την ετοιμασία των εγγράφων προσφοράς την πρώτη φορά, γιατί δεν λήφθηκε υπόψη, έστω, κατά τη δεύτερη προκήρυξη;\nΌσον αφορά δε την ανεύρεση αρχαιοτήτων, απλώς υπενθυμίζουμε ότι οι ανασκαφές ξεκίνησαν το καλοκαίρι του 2008, ολοκληρώθηκαν σε μεγάλο βαθμό πριν καν την πρώτη προκήρυξη προσφορών και τα αποτελέσματά τους λήφθηκαν υπόψη στην τροποποίηση των αρχικών σχεδίων.\nΩς Δημοτική Ομάδα του ΑΚΕΛ, στηρίξαμε μέχρι σήμερα τον Δήμαρχο στις αποφάσεις/ενέργειες του, παρά το γεγονός ότι είχαμε έντονες αμφιβολίες για την ακριβοπληρωμένη διακοπή του αρχικού συμβολαίου (€530.000) και κυρίως για την απόφαση διαχωρισμού του έργου τον Μάρτιο του 2014. Μια απόφαση, η οποία επικρίθηκε έντονα και από την Ελεγκτική Υπηρεσία του κράτους και αποδείχθηκε εκ του αποτελέσματος ότι ήταν λανθασμένη. Όχι μόνο προκάλεσε ακόμα μεγαλύτερες καθυστερήσεις, αλλά οδήγησε και σε σημαντική αύξηση του κόστους του έργου.\nΕίναι η ώρα να πει επιτέλους την αλήθεια ο κ. Γιωρκάτζης στους δημότες της πρωτεύουσας και ιδιαίτερα όσους ταλαιπωρούνται από τις καθυστερήσεις του έργου.\nΩς Δημοτική Ομάδα του ΑΚΕΛ-Αριστερά-Νέες Δυνάμεις διαβεβαιώνουμε ότι πρωταρχικός μας στόχος είναι η αποπεράτωση του έργου της Πλατείας Ελευθερίας προστατεύοντας παράλληλα τα οικονομικά συμφέροντα και τα δικαιώματα του Δήμου μας. Και αυτό θα συνεχίσουμε να πράττουμε.\nTags: αξιοπιστίαΔημοτική ΟμάδαΠλατεία Ελευθερίας


Ε-apistia: Ο λόγος που χωρίζει 1 στα 3 ζευγάρια σήμερα - AllYou.gr\nΕ-apistia: Ο λόγος που χωρίζει 1 στα 3 ζευγάρια σήμερα\nΟδηγός επιβίωσης για τις παθούσες.\n| Μάι 10, 2017\nΤο ψηφιακό φλερτ μέσω των social media ή με εξειδικευμένες εφαρμογές στα smartphones αποτελεί μια νέα μορφή απιστίας. Το e-flirting προσφέρει περισσότερη ανωνυμία και 24ωρη διαθεσιμότητα, άρα και μεγαλύτερη ευκολία στην απιστία.\nΈνα απλό chat γίνεται εύκολα cybersex, που μπορεί να εξελιχθεί και σε πραγματικές σχέσεις.\nΠαρά το γεγονός ότι η απιστία συμβαίνει σε έναν εικονικό κόσμο, ο αντίκτυπος αυτής είναι το ίδιο έντονος και καταστροφικός.\nΗ εμπιστοσύνη κλονίζεται και τα προβλήματα του ζευγαριού ξεγυμνώνονται.\nΝέες έρευνες αναδεικνύουν την e-apistia ως έναν από τους σημαντικότερους παράγοντες χωρισμού σε ποσοστό 1 στα 3 ζευγάρια.\nΚαι ας υποθέσουμε ότι σου συμβαίνει. Τι κάνεις; Μένεις ή φεύγεις;\nΟδηγός επιβίωσης από την e-apistia:\n1. Προειδοποιητικά σημάδια. Μπορεί να ανακαλύψεις ότι “κάτι δεν πάει καλά” με τον σύντροφό σου. Μπορεί να ξοδεύει πολλή ώρα μπροστά στον υπολογιστή ή στο smartphone, ενώ μπορεί να παρατήρησες ότι κλείνει την οθόνη όταν πλησιάζεις ή αλλάζει συχνά κωδικούς για να μην μπεις στους λογαρισμούς του.\n2. Ανακαλύπτοντας την απιστία. Είτε συνέβη τυχαία επειδή ξέχασε το λογαριασμό του ανοιχτό, είτε επειδή έψαξες το προφίλ του στα social media, πιθανώς ανακάλυψες την απιστία του. Το σοκ είναι έντονο, χρειάζεται όμως να δείξεις ψυχραιμία και να την αξιολογήσεις σωστά.\n3. Αξιολόγηση της ζημιάς. Μετά την ανακάλυψη της απιστίας πρέπει να γίνει αποτίμηση της ζημιάς και να σκεφτείς πόσο τα όρια της σχέσης σας έχουν ξεπεραστεί. Σίγουρα η αξιολόγηση θα επηρεαστεί από τη σοβαρότητα της σχέσης που έχετε και το μέγεθος της απιστίας, π.χ. είναι διαφορετικά αν μιλάμε για φλερτ ή σεξουαλική σχέση, και διαφορετικά αν πρόκειται για έναν έρωτα ή μια παράλληλη συντροφική σχέση. Ό,τι κι αν ισχύει, η απιστία μπορεί να λειτουργήσει ως αρχή μιας νέας διαπραγμάτευσης ανάμεσα σε σένα και τον σύντροφό σου.\n4. Ώρα για δράση. Η δύσκολη απόφαση είναι αν μένεις ή χωρίζεις. Σίγουρα έχεις θυμό, θλίψη και απογοήτευση. Ό,τι κι αν πράξεις, θα δώσει μόνο μια αρχική ανακούφιση. Είτε εκφράσεις τον θυμό σου, εξαφανιστείς ή υποχωρήσεις, το σίγουρο είναι ότι θα νιώσεις μεγάλη πίεση. Αναρωτήσου για την πραγματική αξία της σχέσης και σκέψου αν αξίζει να προσπαθήσεις, και για ποιους λόγους.\n5. Η μεγάλη απόφαση. Στην e-apistia ισχύει ότι και σε οποιαδήποτε άλλη μορφή απιστίας. Είναι πολύ δύσκολο να φύγεις από τη σχέση, αλλά και πολύ δύσκολο να εμπιστευτείς ξανά. Σίγουρα βιώνεις μεγάλο πόνο, όμως η απιστία στο διαδίκτυο ίσως δίνει την ευκαιρία να επικοινωνήσεις ξανά στον πραγματικό κόσμο. Παρά την απώλεια της εμπιστοσύνης πολλά ζευγάρια χρησιμοποιούν την απιστία ως την αφορμή για μια νέα αρχή, προκειμένου να πάρουν το βάρος της ευθύνης τους και να αλλάξουν μια σχέση που πιθανώς ήδη δυσλειτουργούσε.\n*Ευχαριστούμε τον ψυχολόγο Πάτροκλο Παπαδάκη,\n3 λόγοι που οι άντρες οδηγούνται στην απιστία\nΟι 10 λόγοι που οδηγούν στην απιστία\nΈχω διαίσθηση ότι με απατά...\nΤελικά γιατί απατούν οι άντρες;\nΠοιοι είναι οι πέντε λόγοι που κάνουν την επανασύνδεσή σας να μοιάζει με την καλύτερη πιθανή επιλογή;\n6 συμβουλές για να διαχειριστείς τους συναδέλφους που σου κάνουν τη ζωή δύσκολη\nΥπάρχουν μερικοί συνάδελφοι που δημιουργούν ένα τοξικό περιβάλλον εργασίας. Μάθε πώς να τους διαχειρίζεσαι!


Κεριά Ρεσώ Αρωματικά Διάφορα Σχέδια 50 Τεμάχια - Bigcharlie\nΔιακόσμηση Σπιτιού > Κεριά-Βάσεις Κεριών-Φανάρια > Κεριά Ρεσώ\nΚεριά Ρεσώ Αρωματικά Διάφορα Σχέδια 50 Τεμάχια\nΚεριά ρεσώ αρωματικά σε διάφορα σχέδια 50 τεμάχια. Διαστάσεις: 18x18x2 εκατοστά. *Προσοχή! Πριν ολοκληρώσετε την παραγγελία σας στα Σχόλια Παραγγελίας θα σας παρακαλούσαμε να μας διευκρινίσετε ποιο σχέδιο επιθυμείτε να σας αποστείλουμε. Σε άλλη περίπτωση η επιλογή θα γίνεται τυχαία. Δεν είναι κατάλληλο για παιδιά κάτω των 3 ετών.\nΚεράκια Ρεσώ Αρωματικά Λεβάντα 25τεμ.\nΚεράκια Ρεσώ Αρωματικά Βανίλιας 25τεμ.\nΚεράκια Ρεσώ Αρωματικά Γιασεμί 25τεμ.\nΚεράκια Ρεσώ Αρωματικά Τριαντάφυλλο 25τεμ.\nΡεσώ Κεράκια 4 Ωρών Λευκά (50τεμ) 20χ50Ε\nΚεράκια Ρεσώ Αρωματικά Φράουλα 25τεμ.


ΝΥΦΙΚΑ ΧΤΕΝΙΣΜΑΤΑ ΦΩΤΟΓΡΑΦΙΕΣ 2015\nΑνακάλυψε τον πιο ενημερωμένο κατάλογος για νυφικό χτένισμα 2015 που θα σου δώσει πρωτότυπες ιδέες και προτάσεις για το δικό σου στιλ. Στο weddingplan.gr θα βρεις εκατοντάδες διαφορετικές και εντυπωσιακές προτάσεις για τα μαλλιά σου. Αν θέλεις να εντυπωσιάσεις τους καλεσμένους σου με κάτι ιδιαίτερο και ξεχωριστό εδώ θα μπορέσεις να διαλέξεις από χιλιάδες φωτογραφίες και άρθα το ιδανικό χτένισμα για εσένα. To weddingplan.gr αποτελεί τον πιο σύγχρονο οδηγό για εσένα που ετοιμάζεσαι να ντυθείς νυφούλα. Αν σε έχει κατακλύσει το άγχος και έχεις μπερδευτεί από τι χιλιάδες διαφορετικές απόψεις και ιδέες που ακούς καθημερινά για την μεγάλη μέρα τότε είσαι στο σωστό μέρος. Κάνε εγγραφή στο newsletter του weddingplan.gr και σίγουρα θα ανέβεις τα σκαλιά της εκκλησίας κεφάτη, όμορφη, λαμπερή και πάνω από όλα ευτυχισμένη.


Αίρεται η γενική απαγόρευση ταξιδιών σε χώρες εκτός ΕΕ - TheNewspaper.gr\n-179 min. ago-Έγκυος η Ελεωνόρα Ζουγανέλη; | Γόβα Στιλέτο\n-177 min. ago-Επίθεση με βιτριόλι – Την Τετάρτη οι αγορεύσεις των συνηγόρων υπεράσπισης – Απούσα η 37χρονη από τη δίκη\n-172 min. ago-ΕΜΠ – Αργυρό βραβείο για φοιτητές της Σχολής Χημικών Μηχανικών\n-172 min. ago-Κίνα – Lockdown στην επαρχία λόγω αύξησης κρουσμάτων του κοροναϊού\n-171 min. ago-Η μεγάλη εμφάνιση του Αντετοκούνμπο κόντρα στους Πέισερς\n-166 min. ago-Σαρηγιάννης – Πρότεινε να γίνεται υποχρεωτικό self test και σε εμβολιασμένους εργαζόμενους\n-163 min. ago-Τρομερό τροχαίο στην ε.ο. Τρικάλων-Καλαμπάκας (φώτο)\n-160 min. ago-Συνδικάτο Μετάλλου Μαγνησίας «Μήτσος Παπαρήγας»: Εκλογοαπολογιστική Συνέλευση αύριο στο Εργατικό Κέντρο Βόλου\n-159 min. ago-Κοροναϊός – Αυξάνονται οι νεκροί στην Κρήτη\n-155 min. ago-Angelina Jolie: Απαστράπτουσα στην πρεμιέρα της ταινίας «Τhe Eternals» στη Ρώμη\nΑίρεται η γενική απαγόρευση ταξιδιών σε χώρες εκτός ΕΕ\nΉρε σήμερα η Γερμανία τη γενική προειδοποίηση που είχε εκδώσει κατά των ταξιδιών σε όλες τις χώρες εκτός ΕΕ λόγω της πανδημίας του κορωνοϊού.\nΤο προσεκτικό άνοιγμα των ταξιδιών, στο οποίο είχε συμφωνήσει η γερμανική κυβέρνηση πριν από τρεις εβδομάδες, ξεκινά την ώρα που στην Ευρώπη παρατηρείται άνοδος των κρουσμάτων του κορωνοϊού, με πολλούς να φοβούνται ότι η ήπειρος είναι αντιμέτωπη με δεύτερο κύμα της επιδημίας.\nΗ Γερμανία εξέδωσε προειδοποίηση για τα ταξίδια στο εξωτερικό τον Μάρτιο, όταν το πρώτο κύμα της covid-19 ήταν στην κορύφωσή του στη βόρεια Ιταλία, όμως την ήρε για τις περισσότερες ευρωπαϊκές χώρες τον Ιούνιο.\nΤον Σεπτέμβριο το Βερολίνο άρχισε να εκδίδει προειδοποιήσεις για περιοχές της Ευρώπης στις οποίες παρατηρούνταν άνοδος των κρουσμάτων του κορωνοϊού, πάνω από το όριο των 50 μολύνσεων ανά 100.000 κατοίκους την εβδομάδα.\nΠλέον το ίδιο θα ισχύει και για τα ταξίδια στον υπόλοιπο κόσμο. Αυτό σημαίνει ότι εφόσον η εξάπλωση της επιδημίας είναι κάτω από το όριο αυτό, οι ταξιδιώτες θα μπορούν να επιστρέφουν στη Γερμανία χωρίς να χρειάζεται να μένουν σε καραντίνα εν αναμονή αρνητικού τεστ covid-19.\nΟι ειδικές προβλέψεις για την Τουρκία θα παραμείνουν σε ισχύ, καθώς η Γερμανία έχει ιδιαίτερες σχέσεις με τη χώρα αυτή λόγω της μεγάλης τουρκικής κοινότητας.\nΣε ισχύ παραμένει η προειδοποίηση του γερμανικού υπουργείου Εξωτερικών κατά των ταξιδιών σε χώρες που έχουν επιβάλει περιορισμούς σε όσους εισέρχονται σε αυτές από τη Γερμανία, όπως η Αυστραλία, η Κίνα, ο Καναδάς, η Ουγκάντα και η Ουρουγουάη.\nΕξάλλου λόγω του μεγάλου ποσοστού μολύνσεων που παρατηρείται, το υπουργείο παρέτεινε την προειδοποίησή του για την αποφυγή των ταξιδίων σε όλο το Βέλγιο, όπως και στην Ουαλία, τη Βόρεια Ιρλανδία, το Γιβραλτάρ και την Ισλανδία.\nΠροειδοποίηση ισχύει εξάλλου για τα ταξίδια σε περιοχές της Εσθονίας, της Ιρλανδίας, της Λιθουανίας, της Ρουμανίας, της Σλοβενίας, της Ουγγαρίας και της Κροατίας, όπως και για το μεγαλύτερο μέρος της Γαλλίας.\nΣχεδόν 10 εκατ. παιδιά κινδυνεύουν να χάσουν το σχολείο λόγω κορωνοϊού\nΟ πρόεδρος του Μεξικού απευθύνει έκκληση να αποφυλακιστεί ο Τζούλιαν Ασάνζ\nΞεπέρασαν τα 190.000 τα κρούσματα κορωνοϊού\nΗ KGB της Λευκορωσίας χαρακτηρίζει τον Προτάσεβιτς τρομοκράτη και μισθοφόρο μαχητή\nΤα 3,6 εκατομμύρια έφθασαν τα κρούσματα μόλυνσης\nΕνάντια σε τηλεμαχίες μεταξύ Μπάιντεν και Τραμπ τάσσεται η Νάνσι Πελόζι\nΣτα 143 τα νέα κρούσματα στη Νότια Κορέα


Η 8η Διεθνής Έκθεση HORECA 2013 θα πραγματοποιηθεί από 8 έως 11 Φεβρουαρίου 2013, στο εκθεσιακό κέντρο MetropolitanExpo, και αναμένεται να σπάσει κάθε προηγούμενο ρεκόρ της.\nΠαρά το δυσμενές οικονομικό κλίμα, η 8ηHORECA έχει εξασφαλίσει τη συμμετοχή 463 εκθετών καλύπτοντας το εντυπωσιακό νούμερο των 42.000 τ.μ. εκθεσιακής επιφάνειας, ενώ αναμένονται περισσότεροι από 100.000 επαγγελματίες επισκέπτες από την Ελλάδα, την Κύπρο και τις χώρες της ευρύτερης περιοχής.\nΣε μια περίοδο όπου ο αριθμός των εργαζομένων στον ιδιωτικό τομέα βαίνει διαρκώς συρρικνωμένος, αίσθηση προκαλεί το γεγονός ότι τα ελληνικά ξενοδοχεία, μολονότι οι αφίξεις μειώθηκαν το 2012, διατήρησαν τα μεγέθη τους στον τομέα της απασχόλησης. Τούτο καταδεικνύει έρευνα πεδίου του ΙΤΕΠ το οποίο αποτελεί το επιστημονικό όργανο του Ξ.Ε.Ε.\nΠαράλληλα με την έρευνα του Ινστιτούτου στη συνέντευξη τύπου του Ξενοδοχειακού Επιμελητηρίου Ελλάδος παρουσιάστηκε και η μελέτη του ΙΤΕΠ με θέμα : «Η απασχόληση στον τουριστικό τομέα».


Φοίβος Στασόπουλος: Νέοι ρόλοι, δυνατές... | IN Business News | Χρηματοοικονομικά\nΜαρία Μιχαήλ 26/11/2021 11:10\nΟ τραπεζικός τομέας στην Κύπρο, πέρα από τις συνέπειες της πανδημίας, καλείται να αντιμετωπίσει προκλήσεις όπως ο μεγάλος αριθμός τραπεζικών ιδρυμάτων και η λειτουργία σε ένα υπερβολικά ανταγωνιστικό περιβάλλον. Ωστόσο, μέσα από τις δυσκολίες αναδεικνύεται ο καθοριστικός ρόλος των τραπεζών στην ανάκαμψη της οικονομίας.\nΑυτά είπε στο IN Business o Φοίβος Στασόπουλος, ανώτερος διευθυντής τραπεζικής της Ελληνικής Τράπεζας. Μίλησε επίσης για τον νέο του ρόλο, τους στόχους της Τράπεζας για ενδυνάμωση των πελατειακών σχέσεων, τα επενδυτικά της πλάνα και τη διαχείριση της πλεονάζουσας ρευστότητας.\nΚύριε Στασόπουλε, πώς κρίνετε την παρούσα κατάσταση στον τραπεζικό τομέα στην Κύπρο; Ποιες είναι οι προκλήσεις και οι τάσεις;\nΟ τραπεζικός τομέας τόσο σε τοπικό όσο και σε παγκόσμιο επίπεδο αντιμετωπίζει σημαντικές προκλήσεις. Στην Κύπρο έχουμε επιπρόσθετα να αντιμετωπίσουμε το γεγονός ότι λειτουργούμε σε ένα υπερβολικά ανταγωνιστικό περιβάλλον, με προβλήματα που έχουν κληρονομηθεί, όπως οι μη εξυπηρετούμενες χορηγήσεις και η δομή των εξόδων. Επίσης, ο μεγάλος αριθμός τραπεζικών ιδρυμάτων σε μια σχετικά μικρή οικονομία υπαγορεύει την ανάγκη για περαιτέρω εξέλιξη του τομέα.\nΗ χρονιά που πέρασε ήταν δύσκολη, ανέδειξε όμως τον καθοριστικό ρόλο των τραπεζών στην ανάκαμψη της οικονομίας.\nΠοιος ο ρόλος της Ελληνικής Τράπεζας αλλά και της επιχειρηματικής τραπεζικής στο διαμορφούμενο σκηνικό;\nΗ Ελληνική πρωτοστατεί στη στήριξη των βιώσιμων πελατών της, νοικοκυριών και επιχειρήσεων. Το 2020 πετύχαμε ρεκόρ νέων δανείων, πέραν του €1 δισ., ενώ το πρώτο εξάμηνο του 2021 παραχωρήσαμε δάνεια πέραν των €500 εκατ..\nΗ επιχειρηματική τραπεζική ειδικότερα θεωρείται από τους πιο κερδοφόρους τομείς για τις τράπεζες, λόγω του σχετικά χαμηλότερου λειτουργικού κόστους. Αυτό οδηγεί στην προσέλκυση περισσότερων παικτών στην αγορά, η οποία γίνεται ακόμα πιο ανταγωνιστική. Παρ’ όλα αυτά, υπάρχουν ευκαιρίες για νέες βιώσιμες χρηματοδοτήσεις σε διάφορους τομείς χάρη στις βελτιωμένες μακροοικονομικές επιδόσεις της χώρας, σε συνδυασμό με τα ιδιαίτερα χαμηλά επιτόκια.\nΝέοι ρόλοι, δομές και καινοτομίες\nΠρόσφατα αναλάβατε καθήκοντα chief banking officer. Πώς διαμορφώνεται πλέον ο ρόλος σας και πώς έχετε δομήσει το τμήμα μας, ώστε να εξυπηρετείτε καλύτερα τους πελάτες;\nΗ πελατοκεντρική προσέγγιση αποτελεί ακρογωνιαίο λίθο της στρατηγικής μας, κατά συνέπεια οι δομικές αλλαγές πραγματοποιούνται πάντοτε με γνώμονα την καλύτερη δυνατή εξυπηρέτηση των πελατών μας τόσο της λιανικής όσο και της επιχειρηματικής τραπεζικής.\nΜέσα από τις αλλαγές στις δομές, στόχος μας είναι να απλοποιήσουμε τις διαδικασίες μας, να περιορίσουμε τα κέντρα λήψης αποφάσεων και να μειώσουμε τη γραφειοκρατία με αυτοματοποιήσεις, ώστε να βελτιώσουμε την ποιότητα και την ταχύτητα εξυπηρέτησης.\nΚατευθύνουμε και εκπαιδεύουμε τους πελάτες μας στη χρήση των εναλλακτικών καναλιών εξυπηρέτησης και έτσι ερχόμαστε ακόμα πιο κοντά τους, κάνοντας τις καθημερινές τραπεζικές εργασίες πιο εύκολες και γρήγορες από πότε.\nΠόσο διευκολύνει το έργο σας η ψηφιοποίηση των διαδικασιών;\nΌπως ανάφερα, στρατηγικός στόχος της Τράπεζας είναι να περιορίσει τη γραφειοκρατία και να βελτιώσει τη διαδικασία λήψης αποφάσεων για δανειοδοτήσεις, να αναβαθμίσει τα προϊόντα που προσφέρει χρησιμοποιώντας την τεχνολογία, αλλά και τον τρόπο, δηλαδή τα κανάλια που τα προσφέρει.\nΗ Ελληνική Τράπεζα επένδυσε συνειδητά στα εναλλακτικά της κανάλια, δημιούργησε την απαραίτητη υποδομή και σήμερα μπορεί να ανταποκριθεί στις απαιτήσεις της νέας πραγματικότητας. Με τη μετάβαση στην ψηφιακή εποχή όλοι επωφελούνται - οι πελάτες, το προσωπικό και η Τράπεζα.\nΘα μπορούσαμε να έχουμε κάποια σχετικά παραδείγματα;\nΑσφαλώς. Ένα ιδιαίτερα χρήσιμο εργαλείο στη διάθεση όλων των πελατών της Τράπεζας είναι το Contact Pay στο αναβαθμισμένο Hellenic Bank Mobile App, με το οποίο μπορούν να στείλουν ή να λάβουν χρήματα από και προς τις αποθηκευμένες επαφές του κινητού τους, από και προς λογαριασμούς της Ελληνικής Τράπεζας. Με το Hellenic Bank Mobile App, έχουν πρόσβαση στους λογαριασμούς, στις κάρτες, στις συναλλαγές τους, μπορούν να μεταφέρουν χρήματα, να κάνουν πληρωμές και να εξοφλήσουν λογαριασμούς κοινής ωφελείας όποτε και όπου θέλουν.\nΠαράλληλα, προσφέρουμε απλές και πιο οικονομικές επιλογές με στόχο πάντα την καλύτερη και γρηγορότερη εξυπηρέτηση των επιχειρηματικών πελατών. Δυνατότητα κατάθεσης επιταγών μέσω των ΑΤΜ ή δωρεάν υπηρεσία συλλογής επιταγών (courier) από τα γραφεία τους. Επίσης, διαθέτουμε τις in lobby ATM στον εσωτερικό χώρο καταστημάτων, αλλά και μηχανές Cash 360 coin σε επιλεγμένα καταστήματα σε όλη την Κύπρο, όπου οι πελάτες μπορούν να καταθέσουν μεγάλο όγκο κερμάτων και χαρτονομισμάτων με τη χρήση ειδικού κώδικα.